open-index/open-wikipedia-markdown huggingface dataset:
എ. നീലലോഹിതദാസൻ നാടാർ

നാല് തവണ നിയമസഭാംഗം, മൂന്ന് തവണ സംസ്ഥാന കാബിനറ്റ് വകുപ്പ് മന്ത്രി, ഒരു തവണ ലോക്സഭാംഗം എന്നീ നിലകളിൽ പ്രവർത്തിച്ച തിരുവനന്തപുരം ജില്ലയിൽ നിന്നുള്ള മുതിർന്ന ജനതാദൾ സെക്യുലർ നേതാവാണ് ** എ.നീലലോഹിതദാസൻ നാടാർ.( 28 ഓഗസ്റ്റ് 1947) **
1996-2001-ലെ മൂന്നാം നായനാർ മന്ത്രിസഭയിൽ അംഗമായി
2000 വരെ കേരള രാഷ്ട്രീയത്തിൽ നിറഞ്ഞ് നിന്ന നീലൻ സ്ത്രീപീഡന വിവാദങ്ങളിൽ പെട്ടതോടെ രാഷ്ട്രീയമായി അസ്തമനം നേരിട്ടു.

## ജീവിതരേഖ
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ പുല്ലുവിള ഗ്രാമത്തിൽ അപ്പി നാടാരുടേയും കുഞ്ഞുലക്ഷ്മിയുടേയും മകനായി 1947 ഓഗസ്റ്റ് 28ന് ജനനം.
നിയമ ബിരുദവും ബിരുദാനന്തര ബിരുദവുമാണ് വിദ്യാഭ്യാസ യോഗ്യത.

1964-ൽ പതിനേഴാം വയസിൽ കോൺഗ്രസ് പാർട്ടിയിൽ അംഗമായ നാടാർ 1966-ൽ കെ.എസ്‌.യുവിൻ്റെ തിരുവനന്തപുരം ജില്ലാ കമ്മറ്റി അംഗമായാണ് രാഷ്ട്രീയത്തിലെത്തുന്നത്.
1967-1968-ൽ കെ.എസ്.യു ജില്ലാ സെക്രട്ടറിയായ നാടാർ 
1968-1969-ൽ കെ.എസ്.യുവിൻ്റെ ജില്ലാ പ്രസിഡൻറായി തിരഞ്ഞെടുക്കപ്പെട്ടു. 1968-ൽ യൂത്ത് കോൺഗ്രസ് സംസ്ഥാന സമിതി അംഗമായ നാടാർ 
1969 മുതൽ 1970 വരെ യൂത്ത് കോൺഗ്രസ് സംസ്ഥാന പ്രസിഡൻറായും പ്രവർത്തിച്ചു.

1969-ൽ കെ.പി.സി.സി അംഗമായ നാടാർ 1972-ൽ എ.ഐ.സി.സിയിലേക്ക് തിരഞ്ഞെടുക്കപ്പെട്ടു.
1977-ൽ ഐ.എൻ.ടി.യു.സി സംസ്ഥാന വർക്കിംഗ് കമ്മറ്റി അംഗമായിരിക്കവെ കോൺഗ്രസ് വിട്ടു. അടിയന്തരവസ്ഥക്കെതിരെ പ്രതികരിച്ച് കോൺഗ്രസ് ഫോർ ഡെമോക്രാസി എന്ന പാർട്ടി രൂപീകരിച്ചു. പിന്നീട് ലോക്ദളിലൂടെ ജനതാദളിലെത്തി. ജനതാദളിലെ പിളർപ്പിനു ശേഷം 1999 മുതൽ ജനതാദൾ സെക്യുലർ പാർട്ടിയിൽ അംഗമായ നാടാർ 2016 മുതൽ 2019 വരെ ജെ.ഡി.എസിൻ്റെ സംസ്ഥാന പ്രസിഡൻറായിരുന്നു.

1977-ലെ നിയമസഭ തിരഞ്ഞെടുപ്പിൽ കോവളത്ത് നിന്ന് ആദ്യമായി നിയമസഭാംഗമായി. 
1980-ലെ ലോക്സഭ തിരഞ്ഞെടുപ്പിൽ തിരുവനന്തപുരം മണ്ഡലത്തിൽ നിന്ന് ലോക്സഭയിലെത്തി. 
1987, 1996, 2001 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ കോവളത്ത് നിന്ന് വിജയിച്ചു. 1984-ൽ തിരുവനന്തപുരത്ത് നിന്ന് ലോക്സഭയിലേക്ക് വീണ്ടും മത്സരിച്ചെങ്കിലും പരാജയപ്പെട്ടു.
1991, 2006, 2021 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ കോവളത്ത് നിന്ന് മത്സരിച്ചെങ്കിലും പരാജയപ്പെട്ടു.

1979-ലെ സി.എച്ച്.മുഹമ്മദ് കോയ മന്ത്രിസഭയിലാണ് നീലൻ ആദ്യമായി മന്ത്രിയാവുന്നത്.
1987-1991-ലെ രണ്ടാം നായനാർ മന്ത്രിസഭയിലും 1996-2001-ലെ മൂന്നാം നായനാർ മന്ത്രിസഭയിലും അംഗമായിരുന്നു.
സ്ത്രീപീഡന വിവാദത്തെ തുടർന്ന് 2000-ൽ മന്ത്രിസ്ഥാനം രാജിവച്ചു.

2001-ലെ നിയമസഭ തിരഞ്ഞെടുപ്പിൽ കോവളത്ത് നിന്ന് നിയമസഭയിലെത്തിയെങ്കിലും പിന്നീടങ്ങോട്ട് നീലന് രാഷ്ട്രീയ അസ്തമന കാലമായിരുന്നു.
2006-ലെ നിയമസഭ തിരഞ്ഞെടുപ്പിൽ കോവളത്ത് നിന്നും 2009-ലെ ലോക്സഭ തിരഞ്ഞെടുപ്പിൽ തിരുവനന്തപുരത്ത് നിന്നും മത്സരിച്ചെങ്കിലും തുടർ പരാജയമായിരുന്നു ഫലം.

ഇതിനെ തുടർന്ന് നാടാർക്ക് പകരം ഭാര്യ ജമീല പ്രകാശം രാഷ്ട്രീയത്തിലിറങ്ങി. 2011-ലെ നിയമസഭ തിരഞ്ഞെടുപ്പിൽ ജമീല കോവളത്ത് നിന്ന് നിയമസഭയിലേക്ക് മത്സരിച്ച് വിജയിച്ചു.
2016-ലെ തിരഞ്ഞെടുപ്പിൽ വീണ്ടും മത്സരിച്ചെങ്കിലും ജമീലക്ക് വിജയിക്കാൻ കഴിഞ്ഞില്ല.

ഒടുവിൽ ഒരു വ്യാഴവട്ട കാലത്തിനു ശേഷം
ഇക്കഴിഞ്ഞ 2021-ലെ നിയമസഭ തിരഞ്ഞെടുപ്പിൽ നാടാർ വീണ്ടും കോവളത്ത് നിന്ന് മത്സരിച്ചെങ്കിലും കോൺഗ്രസിലെ എ.വിൻസെൻ്റിനോട് പരാജയപ്പെട്ടു.

## അവലംബം

വർഗ്ഗം:കേരളത്തിലെ വനംവകുപ്പ് മന്ത്രിമാർ
വർഗ്ഗം:കേരളത്തിലെ കൃഷിവകുപ്പ് മന്ത്രിമാർ
വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ‎
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വിരാടപർവ്വം

മഹാഭാരത ഗ്രന്ഥത്തിലെ നാലാമത്തെ അദ്ധ്യായമാണ് **വിരാട പർവ്വം**. പന്ത്രണ്ട് വർഷങ്ങൾ നീണ്ട വനവാസത്തിനുശേഷം  പാണ്ഡവർ ഒരു വർഷം വിരാട രാജധാനിയിൽ അജ്ഞാതവാസം നടത്തി. ഈ ഒരു വർഷക്കാലത്തു നടന്ന സംഭവ വികാസങ്ങൾ ഗ്രന്ഥകാരൻ ഉൾക്കൊള്ളിച്ചിരിക്കുന്നത് നാലാമത്തെ പർവ്വമായ വിരാടപർവ്വത്തിലാണ്. അതിസങ്കീർണ്ണമായ പലകഥാതന്തുക്കളാൽ സമ്പന്നമാണീ അദ്ധ്യായം.

200px|ലഘുചിത്രം|വലത്ത്‌|കീചകന്റെ പ്രേമാഭ്യർത്ഥന

## അവലംബങ്ങൾ


വർഗ്ഗം: മഹാഭാരതത്തിലെ പർവ്വങ്ങൾ
എ.പി. അബ്ദുൾ ഖാദർ മൗലവി

കേരളത്തിലെ പ്രമുഖ ഇസ്ലാമിക പണ്ഡിതനും കെ.എൻ.എം ജനറൽ സെക്രട്ടറിയുമായിരുന്നു **എ.പി. അബ്ദുൾ ഖാദർ മൗലവി**. മുജാഹിദ് പ്രസ്ഥാനത്തിലെ പിളർപ്പിന് ശേഷം ഒരു വിഭാഗം ഇദ്ദേഹത്തിന്റെ നാമത്തിലും വിളിക്കപ്പെട്ടുവന്നു (കെ.എൻ.എം എ.പി. വിഭാഗം).

## ജീവിത രേഖ
1931 ഏപ്രിൽ 19ന് പൊന്നാനി താലുക്കിലെ ചങ്ങരംകുളം കാഞ്ഞിയൂർ അടത്തിൽ പറമ്പിൽ സൈനുദ്ദീൻ മുസ്ലിയാരുടെയും കിളിയൻ കുന്നത്ത് ഫാത്തിമയുെടയും മകനായിട്ടാണ് ജനനം.  2014 മെയ് 03-ന് ശ്വാസകോശ സംബന്ധമായ അസുഖത്തെ തുടർന്ന് അന്തരിച്ചു.  മലപ്പുറം, കോഴിക്കോട് ജില്ലകളിലെ വിവിധ പള്ളി ദർസുകളിൽ മതപഠനം നടത്തി. ഫാറൂഖ് അറബി കോളേജിൽനിന്ന് അഫ്‌സൽ ഉലമാ പഠനം പൂർത്തിയാക്കിയ മൗലവി ഇസ്ലാഹി പരിഷ്‌കരണ പ്രവർത്തനങ്ങളുമായി കേരളത്തിനകത്തും പുറത്തും സഞ്ചരിച്ച് പ്രബോധന പ്രവർത്തനങ്ങളിലേർപ്പെട്ടിരുന്നു. അറബി, ഉർദു, തമിഴ് ഭാഷകൾ നന്നായി വശമുണ്ടായിരുന്നു.

* 1960-ൽ വിളയിൽ പറപ്പൂർ ഗവൺമെന്റ് സ്‌കൂളിൽ അറബിക് അധ്യാപകനായി.
* 1966-ൽ എടവണ്ണ ഇസ്ലാഹിയാ ഓറിയന്റൽ ഹൈസ്‌കൂളിൽ അദ്ധ്യാപകനായി.
* 1969-ൽ അരീക്കോട് സുല്ലമുസ്സലാം അറബി കോളേജിൽ അദ്ധ്യാപകനായി.
* 1974-ൽ വളവന്നൂർ അൻസാർ അറബിക് കോളേജ് പ്രിൻസിപ്പലായി.
* എടവണ്ണ ജാമിഅ നദ്വിയ്യയുടെ പ്രിൻസിപ്പലായിരുന്നു.

## അധികാരങ്ങൾ

* കേരള നദ്വത്തുൽ മുജാഹിദീൻ ജനറൽ സെക്രട്ടറി
* കേരള ജംഇയ്യത്തുൽ ഉലമ ഉപാധ്യക്ഷൻ
* ഫത്വ കമ്മിറ്റി ചെയർമാൻ
* കെ.എൻ.എം. വിദ്യാഭ്യാസ ബോർഡംഗം
* 1971 മുതൽ 1996 വരെ കെ.എൻ.എം. സെക്രട്ടറിമാരിൽ ഒരാളായിരുന്നു അദ്ദേഹം.
* കെ.എൻ.എം. - ജനറൽ സെക്രട്ടറി
* മാസപ്പിറവി കണക്കാക്കുന്നത് സംബന്ധിച്ച് ശാസ്ത്രീയ വിവരങ്ങൾ കൂടി പ്രയോജനപ്പെടുത്തുന്നതിന് മുജാഹിദുകൾ ആരംഭിച്ച കേരള ഹിലാൽ കമ്മിറ്റിയുടെ ചെയർമാൻ.
* എടവണ്ണ ജാമിഅ നദ്വിയ്യ സ്ഥാപനങ്ങളുടെ മാനേജിങ് ട്രസ്റ്റി
* പുളിക്കൽ ജാമിഅ സലഫിയ്യ വൈസ് ചാൻസലർ
* വാവിട്ടപുറം അസ്സബാഹ് എഡ്യൂക്കേഷൻ ട്രസ്റ്റ് ചെയർമാൻ
* കേരള ഹജ്ജ് കമ്മിറ്റി അംഗം
* കെ.എൻ.എം. മുഖപത്രമായ അൽമനാറിന്റെ മുഖ്യപത്രാധിപർ

## രചനകൾ
* തഖ്‌ലീദ്; ഒരു പഠനം - കെ.പി. മൗലവിയുമായി ചേർന്നാണ് ഈ ഗവേഷണഗ്രന്ഥം രചിച്ചത്. 
* പ്രാർഥനകൾ ഖുർആനിൽ
* സക്കാത്ത് ഒരു മാർഗരേഖ
* ദൈവവിശ്വാസം ഖുർആനിൽ

## കുടുംബം
എടവണ്ണ ഒതായിയിലെ കെ.സി. അലീമയാണ് ഭാര്യ. മക്കൾ: ആരിഫ്‌സൈൻ(അരീക്കോട് എസ്.എസ്.എ. അറബിക് കോളേജ് അധ്യാപകൻ), ജൗഹർ സാദത്ത്(എടവണ്ണ ഐ.ഒ.എച്ച്.എസ്.എസ്. പ്രിൻസിപ്പൽ), ബുഷ്‌റ, ലൈല, ശുഹ്ദ. 

മരുമകൻ : എം.എം. അക്‌ബർ(നിച്ച് ഓഫ് ട്രൂത്ത് ഡയറക്ടർ)

## അവലംബം

വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:കേരളത്തിലെ സലഫി നേതാക്കൾ
രാജ്കുമാർ റാവു

ഒരു ഹിന്ദി ചലച്ചിത്ര അഭിനേതാവാണ് **രാജകുമാർ റാവു** (ജനനം: 1984).
## ജീവിതരേഖ
### ജനനം

ഗുർഗൗണിൽ 1984 ഓഗസ്റ്റ് 31ന് ജനിച്ചു.
### പഠനം
ഗുർഗൗണിൽ നിന്നും പ്രാഥമിക വിദ്യാഭ്യാസം പൂർത്തിയാക്കി. ഡൽഹി യൂണിവേഴ്സിറ്റിയിൽ നിന്നും ബിരുദം നേടി. പൂനെ ഫിലിം ഇൻസ്റ്റിറ്റ്യൂട്ടിൽ നിന്നും ബിരുദം നേടി.
## ചലച്ചിത്രങ്ങൾ

*ലവ് സെക്സ് ഔർ ധോക്ക	
*റാഗിണി എം.എം. എസ്
*ഷൈതൻ	
*ഗ്യാങ്സ് ഓഫ് വാസെയ്പൂർ	
*ചിറ്റഗോങ്	
*കൈ പോ ചെ
*ഡി-ഡേ
*ഷാഹിദ്
*ക്യൂൻ	
*സിറ്റി ലൈറ്റ്സ്
*ഡോളി കി ഡോലി
## പുരസ്കാരങ്ങൾ
*മികച്ച നടനുള്ള ദേശീയ പുരസ്കാരം (2013- സുരാജ് വെഞ്ഞാറമ്മൂടിനൊപ്പം)
*മികച്ച നടനുള്ള ഫിലിംഫെയർ ക്രിട്ടിക്സ് പുരസ്കാരം (2014)
## അവലംബം

## പുറം കണ്ണികൾ
* 

വർഗ്ഗം:1984-ൽ ജനിച്ചവർ
വർഗ്ഗം:ഓഗസ്റ്റ് 31-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:അഭിനേതാക്കൾ
വർഗ്ഗം:മികച്ച നടനുള്ള ദേശീയ ചലച്ചിത്രപുരസ്കാരം ലഭിച്ചവർ
അഞ്ജു

ഒരു ഇന്ത്യൻ നടിയാണ് **അഞ്ജു** (ജനനം 1975).
## ജീവിതരേഖ
### ജനനം
1975 മാർച്ച് 23ന് ഇന്ത്യയിൽ ജനിച്ചു.
### കുടുംബം
കന്നഡ നടൻ ടൈഗർ പ്രഭാകറെ വിവാഹം ചെയ്തെങ്കിലും പിരിഞ്ഞു. അർജുൻ എന്ന ഒരു മകനുണ്ട്.
## ചലച്ചിത്രങ്ങൾ
### മലയാളം

* കൗരവർ
*നിറപ്പകിട്ട്
*ജാനകീയം
*ജ്വലനം
*ഈ രാവിൽ
*നരിമാൻ
*നിമിഷങ്ങൾ
*ഇന്ദുലേഖ

### തമിഴ്
*മദയാനൈകൂട്ടം (2013)
*നീയും നാനും (2010)
*ഇന്ദിറ വിഴ (2009)
*പോപ്പ് കോൺ (2003)
*ഉണക്കാഗ എല്ലാം ഉണക്കാഗ (1999)
*ഗോപാല ഗോപാല (1996)
*ആദിത്യൻ (1993)
*പുരുഷ ലക്ഷണം (1993)
*അഗ്നി പാർവൈ (1992)
*കേലഡി കണ്മണി (1990)
## പുരസ്കാരങ്ങൾ
*മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം (1988)
## അവലംബം

## പുറം കണ്ണികൾ
*
*Anju at MSI 

വർഗ്ഗം:1975-ൽ ജനിച്ചവർ
വർഗ്ഗം:മാർച്ച് 23-ന് ജനിച്ചവർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:അഭിനേതാക്കൾ
മിസ്ഫിറ്റ്

റോബർട്ട് എ. ഹൈൻലൈൻ രചിച്ച ഒരു ശാസ്ത്ര ഫിക്ഷൻ ചെറുകഥയാണ് "**മിസ്ഫിറ്റ്**". *കോസ്മിക് കൺസ്ട്രക്ഷൻ കോർ* എന്നായിരുന്നു ഈ കൃതിയുടെ ആദ്യ തലക്കെട്ട്. എഡിറ്റർ ജോൺ ഡബ്യൂ. കാംപ്‌ബെല്ലാണ് കൃതിയുടെ പേരുമാറ്റിയത്. 1939 നവംബറിലെ *[[Astounding (magazine)|അസ്റ്റൗണ്ടിംഗ് സയൻസ് ഫിക്ഷൻ]]* മാസികയിലാണ് ഈ കൃതി ആദ്യമായി പ്രസിദ്ധീകരിക്കപ്പെട്ടത്. ഫ്യൂച്ചർ ഹിസ്റ്ററി എന്ന ഇനത്തിൽ പെട്ട കഥകളിലെ ഏറ്റവും ആദ്യം പ്രസിദ്ധീകരിക്കപ്പെട്ട കൃതികളിലൊന്നാണിത്. പിന്നീട് *[[Revolt in 2100|റിവോൾട്ട് ഇൻ 2100]]* എന്ന സമാഹാരത്തിലും *[[The Past Through Tomorrow|ദ പാസ്റ്റ് ത്രൂ റ്റുമോറോ]]* എന്ന സമാഹാരത്തിലും ഈ കൃതി ഉൾപ്പെടുത്തപ്പെട്ടിരുന്നു.

## കഥാസംഗ്രഹം
ആൻഡ്ര്യൂ ജാക്ക്സൺ ലിബ്ബി (പിങ്കി എന്നാണ് ഈ കൃതിയിൽ ഈ കഥാപാത്രത്തിന്റെ ഇരട്ടപ്പേര്. പിന്നീട് ഈ കഥാപാത്രം സ്ലിപ് സ്റ്റിക്ക് എന്ന പേരിൽ അറിയപ്പെട്ടതായി മറ്റു കൃതികളിൽ പ്രസ്താവിക്കപ്പെടുന്നു) എന്ന ഗണിതശാസ്ത്രത്തിൽ അസാമാന്യ പാണ്ഡിത്യമുള്ള ഒരു കൗമാരപ്രായക്കാരനാണ് ഈ കൃതിയിലെ പ്രധാന കഥാപാത്രം. കാര്യമായ ഔപചാരിക വിദ്യാഭ്യാസം ഇദ്ദേഹത്തിന് ലഭിച്ചിട്ടില്ല. സൗരയൂഥത്തിലെ മറ്റിടങ്ങളിൽ കോളനികൾ സ്ഥാപിക്കുവാനായി പ്രവർത്തിക്കുന്ന *കോസ്മിക് കൺസ്ട്രക്ഷൻ കോർ* എന്ന സംഘടനയുടെ തൊഴിലാളിയായി ലിബ്ബി ആസ്റ്ററോയ്ഡ് ബെൽറ്റിലെത്തുന്നു. ഒരു ആസ്റ്ററോയ്ഡ് ഭൂമിക്കും ചൊവ്വയ്ക്കും ഇടയിൽ സൂര്യനെ ഭ്രമണം ചെയ്യുന്ന പഥത്തിലെത്തിക്കുവാനാണ് ഇവർ ശ്രമിക്കുന്നത്. 

## മറ്റു കൃതികളിൽ
"സ്ലിപ്സ്റ്റിക്ക്" ലിബ്ബി ഹൈൻലൈന്റെ മറ്റു ധാരാളം കൃതികളിൽ പ്രത്യക്ഷപ്പെടുന്നുണ്ട്. ലസാറസ് ലോങ് എന്ന കഥാപാത്രം പ്രത്യക്ഷപ്പെടുന്ന കൃതികളിൽ (*[[Methuselah's Children|മെതുസലാസ് ചിൽഡ്രൺ]]* *[[The Cat Who Walks Through Walls|ദ കാറ്റ് ഹൂ വാക്ക്സ് ത്രൂ വാൾസ്]]* എന്നീ കൃതികളിലും ലിബ്ബി പ്രത്യക്ഷപ്പെടുന്നുണ്ട്.

"സ്പേസ് മറൈൻ" എന്ന പരാമർശം ആദ്യമായി പ്രത്യക്ഷപ്പെടുന്നതിലൊന്ന് ഈ കൃതിയാണ്.

## അവലംബം

വർഗ്ഗം:റോബർട്ട് എ. ഹൈൻലൈൻ ചെറുകഥകൾ
കലത്തപ്പം

ഉത്തര മലബാറിൽ ഉണ്ടാക്കപ്പെടുന്ന മധുര പലഹാരമാണ് **കലത്തപ്പം**. അരിപ്പൊടി, ശർക്കര, ചുവന്നുള്ളി, തേങ്ങ എന്നിവയാണ് കലത്തപ്പത്തിന്റെ ചേരുവകൾ. ശർക്കര ഉരുക്കി അരിപ്പൊടിയിൽ ചേർത്ത് അത് വേവിച്ചെടുത്താണ് കലത്തപ്പം ഉണ്ടാക്കുന്നത്. രുചിക്കായി ചുവന്നുള്ളിയും തേങ്ങയും വഴറ്റി ചേർക്കുകയും ചെയ്യാറുണ്ട്.

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ
മംഗലാപുരം ഓട്

ദക്ഷിണേന്ത്യയിൽ പ്രചാരത്തിലുള്ള ഒരു മേൽക്കൂര മേയുന്ന ഓടാണ് **മാംഗ്ലൂർ റൂഫിങ് ടൈൽസ്** അഥവാ **മംഗലാപുരം ഓട്**.
സ്പാനിഷ്, ഇറ്റാലിയൻ വാസ്തുവിദ്യാ ശൈലികളുടെ ഭാഗമായി കണക്കാക്കപ്പെടുന്ന ടൈലുകൾ 1860-ൽ മാംഗ്ലൂരിലെ ജർമ്മൻ മിഷണറിമാർ ഇന്ത്യയിലെത്തിച്ചു.. കളിമണ്ണിൽ നിന്നും നിർമ്മിച്ചെടുക്കുന്ന ഈ ഓട് അതിവേഗം ഇന്ത്യൻ ഉപഭൂഖണ്ഡത്തിലും അയൽനാടുകളിലും പ്രചരിച്ചു. ബ്രിട്ടീഷ് ഭരണകാലത്ത് മേൽക്കൂരയ്ക്കായി നിർദ്ദേശിക്കപ്പെട്ടിരുന്നത് മാംഗ്‌ളൂർ ഓടുകളായിരുന്നു. 
## അവലംബം

വർഗ്ഗം:നിർമ്മാണസാമഗ്രികൾ
സൂക്ഷ്മമൂലകങ്ങൾ (കൃഷി)

പ്രാധമിക മൂലകങ്ങളെ അപേക്ഷിച്ച് മണ്ണിൽ വളരെ കുറച്ചു മാത്രം ആവശ്യമായ ബോറോൺ, സിങ്ക്, മഗ്‌നീഷ്യം, കാത്സ്യം തുടങ്ങിയവയാണ് കൃഷിക്കാവശ്യമായ **സൂക്ഷ്മമൂലകങ്ങൾ**. ഇവയുടെ അളവ് വളരെ കുറവായതിനാൽ സാധാരണയായി കൃഷിരീതികളിൽ മണ്ണിലെ ഇവയുടെ സാന്നിദ്ധ്യത്തെ അർഹമായ രീതിയിൽ പരിഗണിക്കാറില്ല. എന്നാൽ സസ്യങ്ങളിലെ ക്ലോറോഫിൻ രൂപവത്കരണം, പ്രകാശസംശ്ലേഷണം, കാർബോ ഹൈഡ്രേറ്റ് വ്യാപനം, വളർച്ച, ഉത്പാദനം എന്നിങ്ങനെ എല്ലാ വശങ്ങളിലും സൂക്ഷ്മമൂലകങ്ങൾക്ക് പങ്കുണ്ടെന്ന് പരീക്ഷണങ്ങൾ തെളിയിച്ചിട്ടുണ്ട്. 

## അവലംബങ്ങൾ

വർഗ്ഗം:കൃഷി - അപൂർണ്ണലേഖനങ്ങൾ
വർഗ്ഗം:മൂലകങ്ങൾ
കോവന്ററി

റോബർട്ട് എ. ഹൈൻലൈൻ രചിച്ച ഒരു ശാസ്ത്ര ഫിക്ഷൻ ചെറുകഥയാണ് ***കോവന്ററി***. ഇത് ഇദ്ദേഹത്തിന്റെ ഫ്യൂച്ചർ ഹിസ്റ്ററി സീരീസിന്റെ ഭാഗമാണ്. ഇത് *[[റിവോൾട്ട് ഇൻ 2100]]* എന്ന സംഗ്രഹത്തിലും ഉൾപ്പെടുത്തിയിട്ടുണ്ട്. 

## കഥാസംഗ്രഹം
ഡെവിഡ് മക്‌കിന്നൺ എന്ന പ്രധാന കഥാപാത്രം ഒരാളെ അക്രമിച്ച കുറ്റത്തിന് വിചാരണ നേരിടുകയാണ്. ഇയാൾ ഈ കുറ്റം ആവർത്തിക്കുമെന്ന് സംശയമുള്ളതിനാൽ ഭരണകൂടം ഇദ്ദേഹത്തിന് രണ്ട് വഴികളിലൊന്ന് തിരഞ്ഞെടുക്കാനുള്ള അവകാശം നൽകുന്നു. ഒന്നുകിൽ പരിശീലനം സിദ്ധിച്ച മാനസികരോഗവിദഗ്ദ്ധർക്ക് ഇദ്ദേഹത്തെ ചികിത്സിക്കാൻ അനുവാദം നൽകണം. ഇല്ലെങ്കിൽ കോവന്ററി എന്ന വലിയ പ്രദേശത്തേയ്ക്ക് ഇദ്ദേഹം അയയ്ക്കപ്പെടും. മക്‌കിന്നൺ കോവന്ററിയിലേയ്ക്ക് പോകാൻ തീരുമാനിക്കുന്നു. ഭരണകൂടമില്ലാത്ത ഒരു പ്രദേശമാണ് ഇദ്ദേഹം പ്രതീക്ഷിച്ചതെങ്കിലും മൂന്ന് രാജ്യങ്ങളായി വിഭജിക്കപ്പെട്ട ഒരു പ്രദേശമാണ് ഇവിടെയുള്ളത്:
* ന്യൂ അമേരിക്ക ഒരു അഴിമതി നിറഞ്ഞ ജനാധിപത്യ രാജ്യമാണ്. ഏറെക്കുറെ പ്രവർത്തനരഹിതവും കാർക്കശ്യമുള്ളതുമായ ഒരു നിയമവ്യവസ്ഥയാണ് ഇവിടെയുള്ളത്. 
* ദ ഫ്രീ സ്റ്റേറ്റ് "ലിബറേറ്റർ" എന്ന് സ്വയം വിളിക്കുന്ന ഒരു വ്യക്തിയുടെ കീഴിലുള്ള ഒരു ഏകാധിപത്യ ഭരണകൂടമാണ്. ഇവിടുത്തെ നിയമവ്യവസ്ഥ കൂടുതൽ കർക്കശമാണ്
* ദ ഏഞ്ചൽസ് എന്നറിയപ്പെടുന്നവരുടെ പ്രദേശം "ഈഫ് ദിസ് ഗോസ് ഓൺ—" എന്ന കൃതിയിൽ പരാമർശിക്കുന്ന മതാധിഷ്ടിത ഭരണകൂടത്തിന്റെ അവശിഷ്ടമാണ്. ഒരു "അവതരിച്ച പ്രവാചകന്റെ" കീഴിലാണ് ഇവർ.
ഇവിടെയെത്തുന്ന മക്‌കിന്നൺ ന്യൂ അമേരിക്കയിൽ ജയിലിലാകുന്നു. ഫേഡർ മഗീ എന്നയാളുമായി സൗഹൃദത്തിലാകുന്ന ഇയാൾ ജയിൽ ചാടുന്നു. ന്യൂ അമേരിക്കയും ഫ്രീ സ്റ്റേറ്റും അമേരിക്കൻ ഐക്യനാടുകൾക്കെതിരേ ഒരു ആക്രമണത്തിന് കോപ്പുകൂട്ടുകയാണെന്ന് ഇയാൾ മനസ്സിലാക്കുന്നു. അമേരിക്കൻ ഭരണകൂടത്തെ ഇതറിയിക്കാൻ ഇയാൾ രക്ഷപെടുന്നു. 

## അവലംബം
സൈറസ് മിസ്ത്രി (എഴുത്തുകാരൻ)

ഭാരതീയനായ ഇംഗ്ലീഷ് നോവലിസ്റ്റും പത്രപ്രവർത്തകനും തിരക്കഥാകൃത്തുമാണ്  **സൈറസ് മിസ്രി**(11 മാർച്ച് 1956).  ക്രോണിക്കിൾ ഓഫ് എ കോർപ്സ് എ ബെയറർ എന്ന നോവലിന് 2015 ൽ കേന്ദ്ര സാഹിത്യ അക്കാദമി പുരസ്കാരവും 2014 ലെ ഡിഎസ്‌സി തെക്കേ ഏഷ്യൻ പുരസ്കാരവും നേടി.

മുംബൈ സ്വദേശിയായ സൈറസ്   മിസ്ത്രി പ്രമുഖ എഴുത്തുകാരൻ രോഹിൻറ്റൺ മിസ്ത്രിയുടെ സഹോദരനാണ്. നാടകകൃത്തായി കരിയർ തുടങ്ങിയ സൈറസ് ജേർണലിസ്റ്റായും ചെറുകഥാകൃത്തായും കഴിവ് തെളിയിച്ചിട്ടുണ്ട്. അദ്ദേഹം 21-ആം വയസ്സിൽ രചിച്ച "ദൂംഗാജി ഹൌസ്" സമകാലിക ഇംഗ്ലീഷ് നാടക പ്രസ്ഥാനത്തിനു തുടക്കമിട്ട കൃതിയായി കരുതപ്പെടുന്നു. അദ്ദേഹമെഴുതിയ  ചെറുകഥയായ "പേർസി" 1989 ൽ ചലച്ചിത്രരൂപത്തിൽ പുറത്തുവന്നു. തിരക്കഥ-സംഭാഷണ രചനയും സൈറസിന്റെ തന്നെയായിരുന്നു. 1989 ലെ മികച്ച ഗുജറാത്തി സിനിമയ്ക്കുള്ള ദേശീയ അവാർഡ്‌ ഈ സിനിമയ്ക്കായിരുന്നു. മാൻഹെം ചലച്ചിത്രമേളയിൽ  ക്രിടിക്സ് അവാർഡും ഈ സിനിമ നേടി. സൃഷ്ടികളെറെയും പാർസി പശ്ചാത്തലമുള്ളവയാണെങ്കിലും സൈറസ് ഒരു ഭൗതികവാദിയാണ്. കൊടൈക്കനാലിലാണ് താമസം.

## ക്രോണിക്കിൾ ഓഫ് എ കോർപ്സ് എ ബെയറർ
പാർസി സമൂഹത്തിലെ താഴ്ന്ന വിഭാഗമായി കണക്കാക്കപ്പെടുന്ന "ഖാൻദിയ"കളുടെ കഥയാണ് “ക്രോണിക്കിൾ ഓഫ് എ കോർപ്സ് എ ബെയറർ” പറയുന്നത്. പാഴ്സികളുടെ ശ്മശാനമായ നിശ്ശബ്ദഗോപുരങ്ങളിൽ (Towers of Silence) ജോലി ചെയ്യുന്ന ശവവാഹകരാണ് ഖാൻദിയകൾ.
## കൃതികൾ
* ദൂംഗാജി ഹൌസ് - നാടകം (1977)
* റേഡിയൻസ് ഓഫ് ആഷെസ് - നോവൽ (2005)
* ലെഗസി ഓഫ് റേഗ്  - നാടകം (2010)
* ക്രോണിക്കിൾ ഓഫ് എ കോർപ്സ് ബിയറെർ - നോവൽ (2013)
* പാഷൻ ഫ്ലവർ - കഥകൾ (2014)

## പുരസ്കാരങ്ങൾ
* സുൽത്താൻ പദംസീ അവാർഡ്‌ (1978)
* ഡി.എസ്.സി. ദക്ഷിണേഷ്യൻ സാഹിത്യ പുരസ്കാരം (2014)

വർഗ്ഗം:ഇന്ത്യൻ നോവലെഴുത്തുകാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഗുജറാത്തികൾ
പിഛോലാ തടാകം

രാജസ്ഥാനിലെ ഉദയ്പൂരിൽ സ്ഥിതിചെയ്യുന്ന ഒരു മനുഷ്യനിർമിത തടാകമാണ് **പിഛോലാ**().  1362-ലാണ് ഈ തടാകം നിർമിച്ചത്. സമീപത്തുള്ള പിഛോലാ ഗ്രാമത്തിന്റെ പേരിൽ നിന്നുമാണ് തടാകത്തിന് ഈ പേര് ലഭിച്ചത്. ജഗ്മന്ദിർ, ജഗ്നിവാസ് എന്ന രണ്ട് ദ്വീപുകൾ ഈ തടാകത്തിൽ സ്ഥിതിചെയ്യുന്നു. ഉദയ്പൂരിലെ പ്രശസ്തമായ ലേക് പാലസ് സ്ഥിതിചെയ്യുന്നത് ജഗ്നിവാസ് ദ്വീപിലാണ്.

## ചിത്രശാല

പ്രമാണം:City Palace of Udaipur.jpg|പിഛോലയുടെ കരയിൽ സ്ഥിതിചെയ്യുന്ന ഉദയ്പൂർ സിറ്റി പാലസ്
പ്രമാണം:Udaïpur-VPL 10-Jag Niwas-20131013.jpg|ലേക് പാലസ്
പ്രമാണം:Pichola lake sunset.JPG|പിഛോല തടാകത്തിലെ സൂര്യാസ്തമയം.
പ്രമാണം:Udaïpur-VPL 13-Jag Mandir-20131013.jpg|ജഗ്മന്ദിർ
Rajasthan-97.jpg|Bird searching for food in lake


## അവലംബം
സേവാ ദൾ

ഇന്ത്യൻ നാഷണൽ കോൺഗ്രസിന്റെ പോഷകസംഘടനയാണ് **സേവാ ദൾ**. ഇന്ത്യയിലെ എല്ലാ സംസ്ഥാനങ്ങളിലും സംഘടനയ്ക്ക് അംഗങ്ങളുണ്ട്. ഗാന്ധിത്തൊപ്പി ധരിച്ച് ശ്രദ്ധേയരാണ് ഇവർ. സേവാദളിനു നേതൃത്വം നൽകുന്നത് ഒരു "ചീഫ് ഓർഗനൈസർ" ആണ്. നിലവിലെ ചീഫ് ഓർഗനൈസർ മഹേന്ദ്ര ജോഷി ആണ്. കോൺഗ്രസ് പാർട്ടിക്കുള്ളിൽ സേവാദളിന്റെ ഉത്തരവാദിത്തം ജഗദീഷ് ടൈറ്റ്ലർക്കാണ്. 

## അവലംബം


വർഗ്ഗം:ഇന്ത്യൻ നാഷണൽ കോൺഗ്രസ്
വർഗ്ഗം:ഇന്ത്യൻ നാഷണൽ കോൺഗ്രസ് സംഘടനകൾ
പാലിയോബോട്ടണി

ഫോസ്സിൽ ആയ സസ്യജാലങ്ങളേ പറ്റി പഠിക്കുന്ന ശാസ്ത്ര ശാഖയാണ്‌ **പാലിയോബോട്ടണി** . ഇംഗ്ലീഷിൽ **Paleobotany** എന്നും **palaeobotany** എന്നും എഴുതാറുണ്ട്.  ഇത് പാലിയെന്റോളജിയുടെ ഒരു വിഭാഗമാണ്‌. ജീവാശ്മങ്ങളിൽ ഉള്ള സസ്യങ്ങളെ കണ്ടെത്തുകയും അതിന്റെ പരിണാമത്തെക്കുറിച്ച് പഠിക്കുകയും ചെയ്യുന്നവരാണ് പാലിയോബോട്ടണിസ്റ്റുകൾ .ഭൂതലത്തിൽ കാണപ്പെടുന്ന ഫോസിൽ സസ്യങ്ങൾ , ചരിത്രാതീത കാലത്തെ ആൽഗേകൾ, കടൽ കളകൾ ,കെല്പുകൾ എന്നിവയെക്കുറിച്ചുള്ള ശാസ്ത്ര ശാഖയാണിത്.

## നിരുക്തം
പഴയത് എന്ന് അർഥം  വരുന്ന   പാലിയോൺ ( paleon )   , സസ്യശാസ്ത്രം എന്ന് അർത്ഥമുള്ള ബോട്ടണി ( Botany) എന്നീ ഗ്രീക്ക് പദങ്ങളിൽ നിന്നാണ്  പാലിയോബോട്ടണി എന്ന വാക്ക് ഉണ്ടായത്.

## ശാസ്ത്രജ്ഞൻമാർ
ഭാരതീയനായ പാലിയോബോട്ടണിസ്റ്റാണു ബീർബൽ സാഹ്‌നി

## അവലംബം

വർഗ്ഗം:പാലിയെന്റോളജി
റാണി ചന്ദ്ര

മണ്മറഞ്ഞ ഒരു മലയാളചലച്ചിത്രനടിയും മോഡലുമായിരുന്നു **റാണി ചന്ദ്ര**. ഇംഗ്ലീഷ്: Rani Chandra. മികച്ച നടിക്കുള്ള സംസ്ഥാന പുരസ്കാരം നേടിയിട്ടുള്ള റാണി ചന്ദ്ര 1976 ൽ ബോംബെയിൽവച്ച് ഇന്ത്യൻ എയർലൈൻസ് ഫ്ലൈറ്റ് 171 തകർന്ന് അമ്മയ്ക്കും സഹോദരങ്ങൾക്കുമൊപ്പം മരണമടയുകയായിരുന്നു. ജീവിച്ചിരുന്നെ ങ്കിൽ മലയാള സിനിമയിലെ സൂപ്പർ ഹീറോയിൻ ആകുമായിരുന്നു റാണി (മലയാളം, 1974), ഭദ്രകാളി (തമിഴ്, 1976), സ്വപ്നാടനം (മലയാളം, 1976) തുടങ്ങിയ നിരവധി ശ്രദ്ധേയ ചിത്രങ്ങളിൽ അവർ അഭിനയിച്ചു. 

## ജീവിതരേഖ

ഫോർട്ട് കൊച്ചിയിലെ ഒരു ഇടത്തരം കുടംബത്തിൽ 1949ൽ ആണു് റാണിചന്ദ്ര ജനിച്ചത്. പിതാവ് ചന്ദ്രൻ, മാതാവ് കാന്തിമതി. നാലു സഹോദരിമാരും ഒരു സഹോദരനുമുണ്ടു്. ബാല്യത്തിൽ തന്നെ നൃത്തം അഭ്യസിച്ചു തുടങ്ങി. എറണാകുളം സെന്റ് തെരേസാസിലായിരുന്നു കോളേജ് വിദ്യാഭ്യാസം. ഈ സമയത്ത് സ്വന്തമായി ഒരു ഡാൻസ് ട്രൂപ്പ് നടത്തിയിരുന്നു. ആ വർഷം എറണാകുളത്തു നടന്ന മിസ് കേരള മത്സരത്തിൽ മിസ് കേരളയായി തിരഞ്ഞെടുക്കപ്പെട്ടു. അതോടെ ചലച്ചിത്രനിർമ്മാതാക്കളുടെ ശ്രദ്ധയിൽ പെട്ട റാണി സിനിമയിൽ എത്തി. 

## ചലച്ചിത്രരേഖ
ആദ്യ ചിത്രം അഞ്ചു സുന്ദരികൾ ആയിരുന്നു. ചലച്ചിത്ര വേദിക്കു വാഗ്ദാനമാണു താനെന്ന് ആദ്യചിത്രം തന്നെ തെളിയിച്ചു. ഉത്സവം എന്ന ചിത്രത്തിലാണു് റാണി ചന്ദ്ര ഏറ്റവും മികച്ച അഭിനയം കാഴ്ചവച്ചതു്. ഡോക്ടർ ബാലകൃഷ്ണൻ നിർമ്മിച്ച സിന്ദൂരം റാണിയുടെ ശ്രദ്ധിക്കപ്പെട്ട ചിത്രങ്ങളിലൊന്നാണു്. കെ ജി ജോർജ് സംവിധാനം ചെയ്ത സ്വപ്നാടനം എന്ന ചിത്രത്തിലെ അഭിനയത്തിനു് റാണിചന്ദ്ര മികച്ച നടിക്കുള്ള സംസ്ഥാന അവാർഡ് നേടി.
## ചലച്ചിത്രങ്ങൾ

## മരണം
1976 സെപ്റ്റംബർ 12ന് റാണി ചന്ദ്രയും അമ്മയും സഹോദരിമാരും ബോംബെയിൽ നിന്ന് വിമാനാപകടത്തിൽ കൊല്ലപ്പെട്ടു. വിമാനം തീ പിടിക്കുകയായിരുന്നു. നൃത്താവതരണത്തിനു ശേഷം തിരിച്ചുവരികയായിരുന്നു അവർ.

## ചലച്ചിത്രങ്ങൾ

## പുരസ്കാരങ്ങൾ
*മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം (1975)
## അവലംബം
അവലംബം : വെള്ളിനക്ഷത്രം ഫിലിം ഇയർബുക്ക് - 2010

## പുറം കണ്ണികൾ
* "Kannan Oru Kaikolanthai"
* http://en.msidb.org/displayProfile.php?category=actors&artist=Ranichandra&limit=67 
* Weblokam : Rani Chandra- A paining memory 

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1949-ൽ ജനിച്ചവർ
വർഗ്ഗം:1976-ൽ മരിച്ചവർ
വർഗ്ഗം:ഒക്ടോബർ 26-ന് ജനിച്ചവർ
വർഗ്ഗം:സെപ്റ്റംബർ 12-ന് മരിച്ചവർ
ലാറാമിഡിയ

അവസാന ക്രിറ്റേഷ്യസ്‌ കാലഘട്ടത്തിൽ ( (99.6–66 മില്യൺ വർഷങ്ങൾക്കു  മുൻപ് ) നിലനിന്നിരുന്ന ഒരു ദ്വീപ്‌ ഭൂഖണ്ഡമായിരുന്നു  **ലാറാമിഡിയ** ( Laramidia).ആ സമയത്ത് Western Interior Seaway  , അമേരിക്കൻ ഭൂഖണ്ഡത്തെ രണ്ടായി വിഭജിച്ചിരുന്നു.മീസോസോയിക്ക് കാലഘട്ടത്തിൽ  അപ്പലാച്ചിയ യിൽ നിന്നും വേറിട്ടായിരുന്നു ലാറാമിഡിയ . ഇന്നത്തെ അമേരിക്കൻ ഐക്യനാടുകളിൽ ഉള്ള യൂട്ടാ പ്രദേശം ലാറാമിഡിയയിൽ ആയിരുന്നുപിന്നീട് ഈ സമുദ്രപാത ചുരുങ്ങുകയും , ഉത്തര അമേരിക്കൻ ഭൂഖണ്ഡം ഉണ്ടാവുകയും ചെയ്തു.

ഈ പേര് നിർദ്ദേശിച്ചത് 1996 ൽ  ജെ.ഡേവിഡ് ആർക്കിബാൾഡ്  ആയിരുന്നു .

## ഭൂമിശാസ്ത്രം
ഇന്നത്തെ അലാസ്ക മുതൽ മെക്സിക്കോ വരെയുള്ള പ്രദേശമാണിത്.ദിനോസർ ജീവാശ്മങ്ങൾ ധാരാളം കണ്ടുവരുന്ന ഒരു പ്രദേശം കൂടിയാണിത്

## സവിശേഷതകൾ
നട്ടെല്ലുള്ള ജീവികളുടെ ഫോസ്സിലുകൾ അലാസ്ക മുതൽ ന്യൂ മെക്സിക്കോ വരെയുള്ള പ്രദേശത്ത് നിന്നും കണ്ടെത്തിയിട്ടുണ്ട്)

## അവലംബം

വർഗ്ഗം:പുരാതനഭൂഖണ്ഡങ്ങൾ
കബ്ബൺ പാർക്ക്

ബെംഗളൂരുവിലെ പ്രശസ്തമായ ഒരു പൂന്തോട്ടമാണ് **കബ്ബൺ പാർക്ക്** (12.97°N 77.6°E). നഗരത്തിന്റെ ഹൃദയഭാഗത്തുള്ള സെന്റ്രൽ ബിസിനസ് ഡിസ്ട്രിക്ടിലാണ് കബ്ബൺ പാർക്ക് സ്ഥിതി ചെയ്യുന്നത്.

1870-ലാണ് അന്നത്തെ മൈസൂർ സംസ്ഥാനത്തിന്റെ ചീഫ് എഞ്ചിനീയർ ആയിരുന്ന റിച്ചാർഡ്‌ സാൻകി കബ്ബൺ പാർക്ക് നിർമ്മിച്ചത്. ഏകദേശം 300 ഏക്കറാണ് പാർക്കിന്റെ വിസ്താരം.
## ചിത്ര ജാലകം

Image:Cubbon Park View W.jpg|കബ്ബൺ പാർക്കിന്റെ ഭംഗി
Image:K.Sheshadri Iyer Statue, Cubbon Park, Bangalore.JPG|സർ കെ.ശേഷാദ്രി അയ്യരുടെ പ്രതിമ
image:Art of Nature.jpg|ആർട്ട് ഓഫ് നേച്ചർ @ കബ്ബൺ പാർക്ക്
Image:Cubbon Park - Bamboo green..JPG|കബ്ബൺ പാർക്കിലെ മുളകളും മറ്റ് മരങ്ങളും
Image:Cubbon Park Avenues.JPG|പാർക്കിനുള്ളിലെ വഴികളും റോഡും
Image:Moulmein rosewood.jpg|Peguensis/ovalifolia or Moulmein Rosewood tree
Image:Pongamia pinnata (1).jpg|Pongam or Honge (Pongamia pinnata) planted as avenue trees
Image:Cassia javanica flowers.jpg|ജാവ പിങ്ക് കാസിയ അല്ലെങ്കിൽ കാസിയ ജാവാനിക്ക
Image:Tree in new leaves I IMG 6222.jpg|Spanish Mahogany  tree found in  Cubbon Park
Image:Grevillea robusta flowering 05.jpg|ഗ്രെവില്ല റോബസ്റ്റ (സിൽവർ ഓക്ക്)
Image:Flowers delhi.jpg|ഗുൽമോഹർ മരം
Image:Cubbon Park Road.jpg|കബ്ബൺ പാർക്ക് റോഡ്
Image:Queen Victoria Statue At cubbon Park 5-31-2008 4-23-07 PM.JPG|കബ്ബൺ പാർക്കിനുള്ളിലെ വിക്ടോറിയ രാജ്ഞിയുടെ പ്രതിമ
Image:Delonix regia flower.JPG|Delonix or ornamental Gulmohar flower seen in profusion in the Cubbon Park

## അവലംബം

## പുറം കണ്ണികൾ

* http://www.sparrowzapp.com/BLR/Sparrowz-Quest-Cubbon-Park  Sparrowz Quest @ Cubbon Park

* the Cubbon Park 
* Deccan Herald : "He sure did make a mark!"  on Cubbon Park history
വർഗ്ഗം:ഇന്ത്യയിലെ പാർക്കുകൾ
യുവാൻ കാർലോസ് വരേല

പനാമ പ്രസിഡന്റാണ് **യുവാൻ കാർലോസ് വരേല**(ജനനം :  12 ഡിസംബർ 1963). മുൻ വൈസ് പ്രസിഡന്റും പ്രധാന പ്രതിപക്ഷ നേതാവുമായിരുന്നു.  
## ജീവിതരേഖ
പനാമ നഗരത്തിൽ ജനിച്ചു. ഇൻഡസ്ട്രിയൽ എഞ്ചിനീയറിംഗ് ബിരുദധാരിയാണ്.  സ്വതന്ത്ര കമ്പോളത്തിന്റെ വക്താവായ വരേല, രാജ്യത്തെ പ്രധാന റം നിർമ്മാണ കമ്പനിയായ വരേല ഹെർമോണാസിന്റെ അധിപനാണ്. 2014 ലെ തെരഞ്ഞെടുപ്പിൽ 60 ശതമാനം വോട്ട് എണ്ണിയപ്പോൾ 40 ശതമാനം വോട്ട് വരേല നേടി, നിലവിലെ  ഭവനമന്ത്രി ജോസ് ഡൊമിഗോ അരിയാസാസിനെ രണ്ടാംസ്ഥാനത്താക്കി.

## അവലംബം

## പുറം കണ്ണികൾ

* Vicepresidente de Panamá · Presidencia.gob.pa
* Toma de posesión Juan Carlos Varela 
* Biography of Juan Carlos Varela 
* Twitter: Juan Carlos Varela 
* Facebook: Juan Carlos Varela
* Website: Juan Carlos Varela 

വർഗ്ഗം:പനാമ
ധനകാര്യം

**ധനകാര്യം** (Finance) അക്കൗണ്ടിങ്ങുമായി അടുത്തു ബന്ധമുള്ള ഒരു പഠനമേഖലയാണ്. ഉറപ്പുള്ളതും ഉറപ്പില്ലാത്തുമായ സാഹചര്യങ്ങളിൽ ആസ്തിയും ബാദ്ധ്യതകളും (assets and liabilities allocation) എങ്ങനെ വിനിയോഗിക്കണം എന്നുള്ളതാണ് ധനകാര്യത്തിന്റെ മുഖ്യ വിഷയം. സാമ്പത്തികശാസ്ത്രത്തിന്റെ (economics) സിദ്ധാന്തങ്ങൾ പലപ്പോഴും ധനകാര്യമേഖല പ്രാവർത്തികമാക്കുന്നു. പണത്തിന്റെ വിനിമയം പഠിക്കുന്ന ഒരു ശാസ്ത്രമായി ഇതിനെ കാണാം. ടൈം വാല്യു ഓഫ് മണി ധനകാര്യത്ത്തിലെ ഒരു പ്രധാന പ്രമേയം ആണ്. ഇതുപ്രകാരം ഒരു യൂണിറ്റ് പണത്തിന്റെ മൂല്യം കാലക്രമേണ മാറിക്കൊണ്ടിരിക്കും എന്നാണ്. പൊതു ധനകാര്യം, കോർപറേറ്റ് ധനകാര്യം, വ്യകതികളുടെ ധനകാര്യം എന്നിങ്ങനെ ഇതിനെ തരം തിരിക്കാം.

## വ്യക്തിഗത ധനകാര്യം

(Personal Finance)
ഇതിൽ പ്രധാനമായും താഴെ കൊടുത്തിരിക്കുന്ന കാര്യങ്ങളാണ് ചർച്ച ചെയ്യപ്പെടുന്നത്. 
* ഭാവിയിൽ ഉണ്ടാവാൻ ഇടയുള്ള വ്യക്തിഗതമോ അല്ലാത്തതോ ആയ സംഭവങ്ങളിൽ നിന്നുള്ള സാമ്പത്തിക സംരക്ഷണം 
* കുടുംബ സ്വത്ത് അടുത്ത തലമുറയ്ക്കു കൈമാറുക (പൈതൃക സ്വത്ത്, അനന്തരാവകാശം)
* സ്വന്തം പണം കൈകാര്യം ചെയ്യുക 
* ടാക്സ് സമ്പന്തമായ വിഷയങ്ങൾ 
* വ്യക്തി സ്വത്തിൽ വായ്പക്കുള്ള സ്വാധീനം 
* ഭാവിയിലേക്കു സമ്പാദ്യം കരുതിവെക്കുക 

കുട്ടികളുടെ വിദ്യാഭ്യാസം, ആസ്തികൾ (കാർ, വീട്) മുതലായവ വാങ്ങുക, ഇൻഷുറൻസ്, വിരമ്മിക്കൽ ഇതിനൊക്കെ പണം നിക്ഷേപിക്കുന്നത് വ്യക്തിഗത ധനകാര്യത്തിൽ വരും.

## കോർപറേറ്റ് ധനകാര്യം

കമ്പനികളുടെ മൂലധനം (capital), ധനശേഖരണം (Funding) എന്നിവയായി ബന്ധപ്പെട്ട മേഖലയാണ് കോർപറേറ്റ് ധനകാര്യം. ഓഹരി നിക്ഷേപകർക്ക് വേണ്ടി കമ്പനിയുടെ മൂല്യം വര്ധിപ്പിക്കനായി മാനേജർമാർ എടുക്കുന്ന പ്രവർത്തികളും അതിനുപയോഗിക്കുന്ന ഉപകരണങ്ങളും ഇതിൽപ്പെടുന്നു. അപകടസാധ്യത (risk), ലാഭം ഇത് രണ്ടും സമതുലിതാവസ്ഥയിൽ കൊണ്ടുപോവുന്നതിലൂടെയാണ് ഇത് സാധ്യമാകുക.

ഏത് പ്രൊജക്ട്കൾ എടുക്കണം, കമ്പനി ധനം എങ്ങനെ ശേഖരിക്കണം (ഓഹരി, കടം, വരുമാനം), ലാഭവീതം എത്ര കൊടുക്കണം ഇവ മൂന്ന് പ്രധാന വിഷയങ്ങളാണ്. 

അക്കൗണ്ടിങ് പ്രധാനമായും കഴിഞ്ഞുപോയ ധനവിനിമയത്തിന്റെ കണക്കു സൂക്ഷിപ്പാവുംപോൾ ധനകാര്യത്തിന്റെ ശ്രദ്ധ വിഭവങ്ങളുടെ വിനിയോഗത്തിലാണ്.

## പൊതു ധനകാര്യം

രാജ്യങ്ങൾ അല്ലെങ്കിൽ പൊതുസ്ഥാപനങ്ങളുടെ  ധനവിനിമയം ആണു പൊതു ധനകാര്യം ചർച്ച ചെയ്യുന്നത്. 

പൊതുകാര്യ സ്ഥാപനങ്ങളുടെ വരുമാന സ്രോതസ്സുകൾ, ബട്ജറ്റ്, ചെലവ് ഇതൊക്കെ ഇതിൽ ഉള്പ്പെടുന്നു. കേന്ദ്ര ബാങ്കുകൾ, സർക്കാരുകൾ ഇവ സാമ്പത്തിക മേഖലയിലെ പ്രമുഖ കളിക്കാരാണ്.

വർഗ്ഗം:ധനകാര്യം
ആർത്രോളജി

സന്ധികളുടെ അനാറ്റമി, പ്രവർത്തനം , രോഗാവസ്ഥകൾ , ചികിത്സ എന്നിവയുമായി ബന്ധപെട്ടവ പ്രതിപാദിക്കുന്ന ജീവശാസ്ത്രശാഖയാണു് **ആർത്രോളജി**.

## സന്ധി രോഗങ്ങൾ
*സന്ധിവാതം

## അവലംബം
 
വർഗ്ഗം:ശരീരശാസ്ത്രം
യൂറിറ്ററോസ്കോപ്പി

ഉപകരണങ്ങളുടെ സഹായത്തോടെ മൂത്രസഞ്ചിയിലും മൂത്രനാലിയിലോ  പരിശോധന നടത്തുകയോ , ഇവിടെ രൂപപെട്ടിടുള്ള മൂത്ര കല്ല്‌ നീക്കം ചെയ്യുക്കയോ ചെയ്യുന്ന വൈദ്യശാസ്ത്ര പ്രക്രിയയാണ് **യൂറിറ്ററോസ്കോപ്പി**. സാധാരണയായി മൂത്രനാളിയുടെ താഴെ ഭാഗത്ത്‌  കല്ലുകൾ മാത്രമേ ഈ പ്രക്രിയയിലൂടെ നീകം ചെയ്യാൻ പറ്റുകയുള്ളൂ.

## അവലംബം

## പുറത്തേക്കുള്ള കണ്ണികൾ
* International Kidney Stone Institute 
*Ureteroscopy on eMedicine

വർഗ്ഗം:വൈദ്യശാസ്ത്രം - അപൂർണ്ണ ലേഖനങ്ങൾ
അസറ്റ്‌ലീൻ

**അസറ്റ്‌ലീൻ** ശാസ്ത്രീയ നാമം : ശാസ്ത്രീയ നാമം : **ഈഥൈൻ** ( **Ethyne** ) എന്നത് C2H2എന്ന രാസ സൂത്രത്തിൽ അറിയപ്പെടുന്ന ഒരു സംയുക്തമാണ്.ഈ ഹൈഡ്രോ കാർബൺ ,  ഏറ്റവും ലളിതമായ ആൽക്കൈൻ ആണു . ഈ നിറമില്ലാത്ത വാതകം ഇന്ധനം ആയി ഉപയോഗിക്കുന്നു.  സാധാരണ ആയി മണം ഇല്ലാത്ത വാതകം ആണിത്. എങ്കിലും  വ്യാവസായിക ആവശ്യങ്ങൾക്ക് ഉപയോഗിക്കുന്ന ഈഥൈനു മണം ഉണ്ടായിരുക്കും. അതിൽ അടങ്ങിയിട്ടുള്ള മാലിന്യങ്ങൾ കാരണമാണ് മണം ഉണ്ടാകുന്നത്.

ആൽക്കൈൻ  എന്ന നിലയിൽ  അസറ്റ്‌ലീൻ  അപൂരിതമാണ്. ത്രിബന്ധനം വഴി രണ്ടു കാർബൺ ആറ്റങ്ങൾ ബന്ധിച്ചിരിക്കുന്നു.

## കണ്ടെത്തുന്നു
എഡ്മണ്ട് ഡേവി ആണ് 1836 ഇൽ അസറ്റ്ലീൻ കണ്ടുപിടിക്കുന്നത്. അദ്ദേഹം ഇതിനെ "പുതിയ ഒരു ഹൈഡ്രജൻ കാർബറേറ്റ് " എന്നാണു വിളിച്ചത് .  ഇതിനെ അസറ്റ്ലീൻ എന്ന പേര് നൽകിയത്  1860 ഇൽ ഫ്രഞ്ച് രസതന്ത്രജ്ഞൻ ആയ മാർസെലിൻ ബെര്ത്തെലോട്ട് ആയിരുന്നു.
ഓർഗാനിക് സംയുക്തങ്ങൾ ആയ മെഥനൊൾ , എഥനോൾ തുടങ്ങിയവയെ ചൂടുള്ള ട്യൂബിൽ കൂടെ കടത്തിയാണ് മാർസെലിൻ , അസറ്റ്ലീൻ നിർമ്മിച്ചത് . ഇദ്ദേഹം പിന്നീട് ഒരു കാർബൺ ആർക്ക്  ലൂടെ ഹൈഡ്രജൻ കടത്തിവിട്ടു കൊണ്ട് നേരിട്ട് അസറ്റ്ലീൻ നിർമിച്ചു .

## വ്യാവസായിക ഉൽപാദനം
ഇന്ന് അസറ്റ്‌ലീൻ നിർമ്മിക്കുന്നത്  മീഥേൻ ന്റെ ഭാഗിക ജ്വലനം വഴിയാണ്.  ഹൈഡ്രോ കാർബണുകളെ  ക്രാക്കിങ് നടത്തിയും അസറ്റ്‌ലീൻ നിർമ്മിക്കാറുണ്ട് .അങ്ങനെ ഉള്ള രാസ പ്രവർത്തനത്തിന്റെ ഉപോല്പ്പന്നമാണ് ഇത്.

## വ്യാവസായിക ഉപയോഗം
അസറ്റ്‌ലീൻ വ്യാപകമായി ഉപയോഗിക്കുന്നത് വെൽഡിങ്ങ് , കട്ടിംഗ് തുടങ്ങിയ ആവശ്യങ്ങൾക്കാണ് . വലിയ കപ്പലുകൾ വരെ 
പൊളിക്കുവാൻ അസറ്റ്‌ലീൻ ഉപയോഗിക്കുന്നു  . അസറ്റ്‌ലീൻ , ഓക്സിജന്റെ സാന്നിധ്യത്തിൽ ജ്വലിക്കുമ്പോൾ  3300 °C താപം ഉണ്ടാകുന്നു. സാധാരണ ഉപയോഗിക്കുന്ന ഇന്ധനങ്ങളിൽ ഏറ്റവും ചൂട് കൂടുതൽ ഉണ്ടാക്കുന്നത്‌  ഈ ഓക്സാഅസറ്റ്‌ലീൻ ആണ്.  

## അവലംബം

വർഗ്ഗം:ആൽക്കൈനുകൾ
വർഗ്ഗം:വ്യാവസായിക വാതകങ്ങൾ
വർഗ്ഗം:വാതക ഇന്ധനങ്ങൾ
ഓസ്കാർ റൊമീറോ

എൽസാൽവദോറിലെ കത്തോലിക്കാ മെത്രാനായിരുന്നു **ഓസ്കാർ അർനുൾഫോ റൊമീറോ** (ജനനം: 15 ആഗസ്റ്റ് 1917 – മരണം: 24 മാർച്ച് 1980). ദാരിദ്ര്യത്തിനും, സാമൂഹിക അസമത്വങ്ങൾക്കും, സ്വേച്ഛാഭരണത്തിനും, രാഷ്ട്രീയത്തിലെ അതിക്രമങ്ങൾക്കുമെതിരെ ശബ്ദമുയർത്തിയ അദ്ദേഹത്തെ 1980-ൽ ഒരു ആശുപത്രി ചാപ്പലിൽ കുർബ്ബാന അർപ്പിച്ചുകൊണ്ടിരിക്കെ രാഷ്ട്രീയവൈരികൾ വധിച്ചു.

## അവലംബം
മനാഗ്വ

** മനാഗ്വ** നിക്കരാഗ്വയുടെ തലസ്ഥാന നഗരമാണ്. ജനസംഖ്യയിലും വിസ്തൃതിയിലും നിക്കരാഗ്വയിലെ ഏറ്റവും വലിയ നഗരവും ഇത് തന്നെ. മാനാഗ്വാ തടാകത്തിന്റെ തെക്ക് പടിഞ്ഞാറൻ കരയിലാണ് ഈ നഗരം സ്ഥിതി ചെയ്യുന്നത്. 1852 ൽ  ഈ നഗരം ദേശീയ തലസ്ഥാനം ആയി പ്രഖ്യാപിക്കപ്പെട്ടു. അതിനുമുമ്പ് ലിയോൺ, ഗ്രനഡ എന്നീ പട്ടണങ്ങൾ മാറിമാറി തലസ്ഥാനമായി ഉപയോഗിച്ചിരുന്നു. 1972 ലെ നിക്കരാഗ്വ ഭൂമികുലുക്കവും 1980 കളിലെ ആഭ്യന്തരയുദ്ധങ്ങളും മനാഗ്വ പട്ടണത്തിൻറെ വളർച്ചയെ മുരടിപ്പിച്ചു. പട്ടണത്തിൻറെ പുനരുദ്ധാരണം 1990 കൾക്കു ശേഷമാണ് നടന്നത്. ഗ്വാട്ടിമാല സിറ്റി കഴിഞ്ഞാൽ മധ്യ അമേരിക്കയിലെ ഏറ്റവും ജനസംഖ്യ ഉള്ള നഗരമാണ് മനാഗ്വ.

1819 ഇൽ രൂപീകരിച്ച ഈ നഗരത്തിന്റെ മുഴുവൻ പേര് "ലീൽ വിയ ഡി സാന്റിയാഗോ ഡി മനാഗ്വ " എന്നാണു. (  Leal Villa de Santiago de Managua ) . ആദ്യകാലത്ത് ഒരു  ഉൾനാടൻ മത്സ്യ ബന്ധന നഗരം എന്ന രീതിയിലാണ് രൂപീകരണം നടന്നത്. 1824 ൽ , മധ്യ അമേരിക്കൻ രാജ്യങ്ങൾ സ്പെയിനിൽ നിന്നും സ്വതന്ത്രം ആയതോടെ , ഇവിടം  രാജ്യ തലസ്ഥാനം ആക്കി മാറ്റാനുള്ള നടപടികൾ  ആരംഭിച്ചു.  ഒരു ഭ്രംശ മേഖലയിൽ ആണ് ഈ നഗരം സ്ഥിതി ചെയ്യുന്നത്. അതിനാൽ അൻപതു വർഷത്തിൽ ഒരിക്കൽ എങ്കിലും ശക്തമായ ഭൂചലനങ്ങൾ ഇവിടെ ഉണ്ടാകും എന്ന്  ഭൂകമ്പ വിജ്ഞാന വിദഗ്ദ്ധർ മുന്നറിയിപ്പ് തരുന്നു.  ഈ നഗരത്തിന്റെ പ്രധാന സാമ്പത്തിക സ്രോതസ്സ്  കച്ചവടം  തന്നെയാണ്.കാപ്പി , പരുത്തി തുടങ്ങിയ കാര്ഷിക ഉൽപന്നങ്ങൾ വിപണനം ചെയ്യപ്പെടുന്നു. ബിയർ ,കാപ്പി,തീപ്പെട്ടികൾ,വസ്ത്രങ്ങൾ,ഷൂ  തുടങ്ങിയവയാണ് ഇവിടത്തെ പ്രധാന ഉത്പാദന വസ്തുക്കൾ .  അഗസ്തോ സി സാൻ ദിനോ എന്നാണ് ഇവിടത്തെ അന്തർ ദേശീയ വിമാനത്താവളം അറിയപ്പെടുന്നത്.

## ജനസംഖ്യ
2015 ലെ കണക്കുകളനുസരിച്ച് ഈ പട്ടണത്തിൻറെ പരിധിയിലുള്ള ജനസംഖ്യ 1,048,134 ആണ്. സ്യൂഡാഡ് സാൻറിനോ, എൽ ക്രൂസെറോ, നിൻറിറി, ടിക്വാൻറെപ്പെ, ടിപ്പിടാപ്പ എന്നീ മുനിസിപ്പാലിറ്റികളും കൂടി ഉൾപ്പെട്ട മെട്രോപോളിറ്റൻ മേഖലയിലെ ആകെ ജനസംഖ്യ  1,337,709 ആണ്. 

## നിരുക്തം
തദ്ദേശീയമായ "നഹ്വാട്ടിൽ ( Nahuatl ) " ഭാഷയിലെ  മാനാ-ആഹ്വാക്   ( Mana-ahuac ) എന്ന വാക്കിൽ നിന്നാണ് മനാഗ്വ എന്ന വാക്ക് ഉണ്ടായത്. ജലത്തിന് സമീപം ഉള്ളത് , ജലത്താൽ ചുറ്റപ്പെട്ടത് എന്നാണു ഈ വാക്കിന്റെ അർത്ഥം . 
## ചരിത്രം

6000 വർഷങ്ങൾക്കു  മുൻപ് നിക്കരാഗ്വയിൽ പാലിയോ-ഇന്ത്യൻസ് ആയിരുന്നു താമസിച്ചിരുന്നത്. മനാഗ്വാ തടാകത്തിനു സമീപത്ത് 2100 വർഷം പഴക്കമുള്ള മനുഷ്യരുടെ കാൽപാടുകൾ കണ്ടെത്തിയിട്ടുണ്ട്. അഗ്നിപർവ്വത സ്ഫോടനം നടന്ന മണ്ണിലാണ് കാൽപ്പാടുകൾ പതിഞ്ഞിരുന്നത്. 

## അവലംബം

വർഗ്ഗം:നിക്കരാഗ്വയിലെ നഗരങ്ങൾ
വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ്, അഹമ്മദാബാദ്

**ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മന്റ്‌ അഹമ്മദാബാദ്** ഇന്ത്യയിലെ പ്രമുഖമായ ഒരു ബിസിനസ്‌ സ്കൂൾ ആണ്. ഗുജറാത്തിലെ അഹമ്മദാബാദിലാണു ഈ സ്ഥാപനം സ്ഥിതി ചെയ്യുന്നത്. ഇന്ത്യൻ സർക്കാർ സ്ഥാപിച്ചിട്ടുള്ള 13 ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മന്ടുകളിൽ ഐ.ഐ.എം. കൊൽകത്തക്ക് ശേഷം 1961-ലാണ് ഐ.ഐ.എം. അഹമ്മദാബാദ് സ്ഥാപിതമായത്. ഏഷ്യയിലെ തന്നെ മികച്ച മാനേജ്‌മന്റ്‌ വിദ്യാഭ്യാസ സ്ഥാപനങ്ങളിൽ ഒന്നായാണ് ഇത് കരുതപ്പെടുന്നത്.

## പാഠ്യപദ്ധതി
ഇവിടെ നൽകുന്ന പ്രധാന കോഴ്‌സുകളിൽ ഒന്ന് പോസ്റ്റ് ഗ്രാജ്വേറ്റ് ഡിപ്ലോമ ഇൻ മാനേജ്‌മെന്റ് ആണ്‌(എം.ബി.എ. ക്കു തുല്യം).ഈ കോഴ്‌സിന്റെ കാലാവധി 2 വർഷം ആണ്‌. ഇത് കൂടാതെ ഡോക്ടറൽ കോഴ്സുകളും എക്സിക്യുട്ടീവ് മാനേജ്മെന്റ്റ് ബിരുദ കോഴ്സുകളും ഇവിടെ നടത്തപ്പെടുന്നു.

## ചരിത്രം

പ്രമുഖ ശാസ്ത്രജ്ഞൻ വിക്രം സാരാഭായ്, ഗുജറാത്തി ബിസിനസുകാരനായ കസ്തൂർഭായ് ലാൽഭായ് എന്നിവർ ഈ കോളജ് തുടങ്ങാനായി മുൻകൈ എടുക്കുകയുണ്ടായി. ഇന്ത്യൻ സർക്കാർ, ഗുജറാത്ത് സർക്കാർ എന്നിവരുടെ പങ്കാളിത്തത്തോടെയാണു ഐ.ഐ.എം. അഹമ്മദാബാദ് 16 ഡിസംബർ 1961 ൽ തുടങ്ങിയത്. അമേരിക്കൻ ആർക്കിടെക്റ്റ് ലൂയിസ് കാൻ ഡിസൈൻ ചെയ്ത ഇവിടത്തെ  കെട്ടിടങ്ങൾ വളരെ പ്രസിദ്ധമാണ്.

ദി ഇക്കണോമിസ്റ്റ് മാഗസിൻ 2012 ൽ പുറത്തിറക്കിയ ആഗോള റാങ്കിങ്ങിൽ ഐ.ഐ.എം. അഹമ്മദാബാദ് ലോകത്ത് 56-ആം സ്ഥാനത്താണ്.

## പ്രവേശനം
ക്യാറ്റ് അഥവാ കോമ്മൺ അഡ്മിഷൻ ടെസ്റ്റ്‌ വഴിയാണ് ഇവിടെ പ്രവേശനം നല്കുന്നത്.
## ചിത്രശാല


File:Indian Institute of Management Ahmedabad, entrance.jpg|പൂമുഖം
File:Indian Institute of Management Ahmedabad, panorama.jpg|ഒരു വിശാലദൃശ്യം
File:Indian Institute of Management Ahmedabad, entrance stairs.jpg|ഹാർവാർഡ് സ്റ്റെപ്സ്


## അവലംബങ്ങൾ

വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റുകൾ
സെക്സ് ആൻഡ്‌ ദി സിറ്റി

സെക്സ് ആൻഡ്‌ ദി സിറ്റി എച്.ബി.ഒയിൽ 1998 മുതൽ 2004 വരെ സംപ്രേഷണം ചെയ്ത ഒരു അമേരിക്കൻ ടെലിവിഷൻ പരമ്പരയായിരുന്നു. കാൻഡേസ് ബുഷ്നെൽ എഴുതിയ അതേ പേരിലുള്ള പുസ്തകത്തിന്റെ കഥയെ അടിസ്ഥാനമാക്കിയാണ് ഈ പരമ്പര നിർമ്മിച്ചിരിക്കുന്നത്. ന്യൂയോർക്ക്‌ നഗരത്തിൽ താമസിക്കുന്ന നാലു പെൺ സുഹൃത്തുക്കളുടെ കഥയാണ് ഇതിന്റെ പ്രമേയം. 

സാറ ജെസ്സിക പാർക്കർ കാരി ബ്രഡ്ഷാ ആയും, കിം കാട്രൽ സാമന്ത ജോൺസ് ആയും, സിന്തിയ നിക്സൺ മിരാൻഡ ഹോബ്സ് ആയും, ക്രിസ്റ്റിൻ ഡേവിസ് ഷാർലട്ട് യോർക്ക്‌ ആയും ഇതിൽ വേഷമിട്ടു. മുപ്പതുകളിൽ ഉള്ള ഈ കഥാപാത്രങ്ങളുടെ ലൈംഗിക ജീവിതം, സ്ത്രീത്വം, പ്രണയ ബന്ധങ്ങൾ, സൗഹൃദം ഇവയാണ് കഥയുടെ അടിസ്ഥാന പ്രമേയങ്ങൾ. 

വളരെ പ്രചാരമുണ്ടായിരുന്ന ഈ പരമ്പരയെ തുടർന്നു സെക്സ് ആൻഡ്‌ ദി സിറ്റി (2008), സെക്സ് ആൻഡ്‌ ദി സിറ്റി 2 (2010) എന്നീ രണ്ടു സിനിമകളും പിന്നീട് പുറത്തിറങ്ങി. ദി കാരി ഡയരീസ് എന്ന മറ്റൊരു പരമ്പര സെക്സ് ആൻഡ്‌ ദി സിറ്റിക്കു മുൻപുള്ള കാരി ബ്രാഡ്ഷായുടെ ജീവിതത്തെ ചിത്രീകരിക്കുന്നു. 

സിണ്ടിക്കേഷൻ വഴി ലോകമെമ്പാടും ഉള്ള ടെലിവിഷൻ ചാനലുകൾ ഈ പരമ്പര ഇപ്പോഴും സംപ്രേഷണം ചെയ്യുന്നുണ്ട്. ടൈം വാരികയുടെ എക്കാലത്തെയും മികച്ച 100 ടിവി പരിപാടികളുടെ പട്ടികയിൽ സെക്സ് ആൻഡ്‌ ദി സിറ്റിയെ ഉൾപ്പെടുത്തിയിട്ടുണ്ട്. 54 എമ്മി അവാർഡ്‌ നാമനിർദ്ദേശങ്ങളിൽ 7 എമ്മി അവാർഡുകളും,  24 ഗോൾഡൻ ഗ്ളോബ് അവാർഡ് നാമനിർദ്ദേശങ്ങളിൽ 8 അവാർഡുകളും, 11 സ്ക്രീൻ ആക്റ്റർസ് ഗിൽഡ് അവാർഡ് നാമനിർദ്ദേശങ്ങളിൽ 3 എണ്ണവും സെക്സ് ആൻഡ്‌ ദി സിറ്റി നേടി.

ന്യൂയൊർക് സ്റ്റാർ എന്ന ഒരു സാങ്കൽപിക പത്രത്തിൽ എഴുതുന്ന കാരി ബ്രഡ്ഷായുടെ കോളത്തിൽ ചർച്ച ചെയ്യപ്പെടുന്ന വിഷയങ്ങളുടെ അടിസ്ഥാനത്തിലാണ് ഓരോ ഉപകഥയും (episode) ക്രമീകരിച്ചിരിക്കുന്നത്. വ്യതസ്തമായ ഒരു ഫാഷൻ ശൈലിക്ക് ഉടമയായ കാരി പരമ്പരയിൽ ഉടനീളം 'മിസ്റ്റർ ബിഗ്‌' എന്ന് കാരിയും സുഹൃത്തുക്കളും വിളിക്കുന്ന ജോൺ ജയിംസ് പ്രെസ്റ്റനുമായി ഓൺ ആൻഡ്‌ ഓഫ്‌ പ്രണയബന്ധത്തിൽ ആണ്. 

ടീനേജ് പ്രായത്തിലുള്ള പെൺകുട്ടികൾക്ക് സ്വന്തം ബോഡി ഇമേജ് സമ്പന്തിച്ച് തെറ്റായ ധാരണകൾ ഉണ്ടാക്കാൻ സധ്യതയുണ്ടെന്ന വിമർശനം ഈ പരിപാടിക്കെതിരെ ഉണ്ടായിരുന്നു. സെക്സിന്റെ നല്ല വശങ്ങൾ മാത്രം ചർച്ച ചെയ്തിട്ട് റ്റീനേജ് ഗർഭധാരണം, ലൈംഗിക രോഗങ്ങൾ ഇവയൊന്നും പ്രതിപാതിക്കാതെ സെക്സിനെ മോഹിപ്പിക്കുന്ന ഒന്നാക്കി മാറ്റുന്നതിൽ (glamourize) ഈ ഷോ 'ഫ്രണ്ട്സ്' പരംപരക്കൊപ്പം വലിയ പങ്കു വഹിച്ചിട്ടുണ്ട് എന്ന് *അമേരിക്കൻ ജേണൽ ഓഫ് പീഡിയാറ്റ്രിക്സ്* നടത്തിയ ഒരു പഠനത്തിൽ തെളിയുകയുണ്ടായി.

വർഗ്ഗം:അമേരിക്കൻ ടെലിവിഷൻ പരമ്പരകൾ
ബ്രോഡ്‍വേ നാടകവേദി

ന്യൂയോർക്ക് നഗരത്തിലെ മാൻഹാട്ടനിൽ ബ്രോഡ്‌വേ പാതയിൽ തിയേറ്റർ ഡിസ്ട്രിക്റ്റിലും ലിങ്കൺ സെന്ററിലുമായി സ്ഥിതിചെയ്യുന്നതും, ഒരോന്നിലും 500 അല്ലെങ്കിൽ അതിൽക്കൂടുതൽ സീറ്റുകളുള്ളതുമായ 41 പ്രൊഫഷണൽ നാടക വേദികളാണ് **ബ്രോഡ് വേ നാടകവേദി**  (ലളിതമായി ബ്രോഡ്‍വേ) എന്നറിയപ്പെടുന്നത്.  ലണ്ടൻ നഗരത്തിലുള്ള വെസ്റ്റ്‌ എൻഡ് നാടക വേദികൾക്കൊപ്പം ഇവ ഇംഗ്ലീഷ് ഭാഷാലോകത്തെ ഏറ്റവും മികച്ച വാണിജ്യ നിലവാരത്തിലുള്ള തത്സമയ നാടക വേദിയായിട്ടാണ് കരുതപെടുന്നത്.  

2013 ൽ ബ്രോഡ് വേയിൽ 119 കോടി ഡോളർ രൂപക്കുള്ള ടിക്കറ്റാണ് വിറ്റുപോയത്. 1.15 കോടി ആളുകൾ ഇവിടെ നാടകം കാണാനായി എത്തി എന്നാണു കണക്ക്.

## അവലംബം
വർഗ്ഗം:ന്യൂയോർക്ക് നഗരം
വർഗ്ഗം:നാടകം
എമ്മി അവാർഡ്

അമേരിക്കൻ ടെലിവിഷൻ രംഗത്തിലെ നല്ല പരിപാടികളെ അംഗീകാരമായി നൽകുന്ന പുരസ്കാരമാണ് **എമ്മി അവാർഡുകൾ** **എമ്മി** എന്ന് ചുരുക്കപ്പേരിൽ ആണിത് അറിയപ്പെടുന്നത്. സിനിമക്ക് ഓസ്കാർ അവാർഡ്, നാടകത്തിന് ടോണി അവാർഡ്‌, സംഗീതത്തിനു ഗ്രാമി അവാർഡ്‌ എന്നിവയ്ക്ക് തുല്യമായിട്ടാണ് ഇവ കരുതപ്പെടുന്നത്.

വർഗ്ഗം:അമേരിക്കൻ പുരസ്കാരങ്ങൾ
ടോണി പുരസ്കാരം

അമേരിക്കയിലെ ബ്രോഡ്വേയിലെ നാടകങ്ങൾക്ക് വർഷം തോറും നല്കുന്ന പുരസ്കാരങ്ങളാണ് ടോണി പുരസ്‌കാരം എന്ന പേരിൽ അറിയപ്പെടുന്നത്. 'ആന്റ്വനെറ്റ് പെറി അവാർഡ്‌ ഫോർ എക്സലൻസ് ഇൻ തീയെറ്റർ' ആണ് ടോണി അവാർഡ്‌ എന്നാ ചുരുക്കപ്പേരിൽ അറിയപ്പെടുന്നത്.  ന്യുയോർക്ക് നഗരത്തിൽ നടക്കുന്ന ഒരു വാർഷിക ചടങ്ങിലാണ് പുരസ്കാരം നൽകുന്നത്. 1947 ൽ ആണ് ആദ്യമായി ഇവ ഏർപെടുത്തിയത്. 26 വിഭാഗങ്ങളിലായാണ് ഇവ നല്കപ്പെടുന്നത്.
## Records

## References

## External links
*  *Tony Award ® Productions*
* Tony Awards (CBS official broadcast website)
* American Theatre Wing (official website)
* The Broadway League (official website)

വർഗ്ഗം:അമേരിക്കൻ പുരസ്കാരങ്ങൾ
സാറ ജെസ്സിക പാർക്കർ

ഒരു അമേരിക്കൻ സിനിമ, ടെലിവിഷൻ താരമാണ് സാറ ജെസിക പാർക്കർ.  നാല് ഗോൾഡൻ ഗ്ളോബ് പുരസ്കാരങ്ങളും രണ്ടു എമ്മി പുരസ്കാരങ്ങളും നേടിയിട്ടുള്ള സാറ ജെസിക സെക്സ് ആൻഡ്‌ ദി സിറ്റി എന്ന പരമ്പരയിലൂടെയാണു ലോകപ്രശസ്തിയാർജ്ജിച്ചത്.

വർഗ്ഗം:ടെലിവിഷൻ അഭിനേതാക്കൾ
വർഗ്ഗം:1965-ൽ ജനിച്ചവർ
ലില്ലി

മനോഹരമായ പൂക്കളുള്ള ഒരു ചെടിയാണ് **ലില്ലി**. ലില്ലി കുടുംബത്തിലെ അനേകം ഇനം പൂക്കളുണ്ട്.Lilium എന്ന പേരിലാണ് ഈ സസ്യവർഗ്ഗം അറിയപ്പെടുന്നത്. 

## ഇതും കാണുക
*ടൈഗർ ലില്ലി
*റോസ് ലില്ലി
### Section Pseudolirium

### Section Liriotypus

### Section Archelirion

### Section Sinomartagon

### Section Leucolirion

### Section Daurolirion

## ചിത്രശാല

File:Lys royal croissance FR 2013.jpg|Lilium regale : bud formation
Orange Lilium - Relic38 - Ontario Canada.JPG|Orange Lily showing stamens with pollen-covered anthers. Ontario, Canada. June 2002.
Asiatic_Hybrid_White_Lilium.jpg|Recently open and still unopened flowers of white Asiatic Hybrid variety
Lilium auratum - pollen.jpg|Pollen of *[[Lilium auratum]]* (Oriental Lily) Back-scattered electron microscope image
Lilpol2.jpg|Microscopic view of Lily pollen 100X
File:Lilium Centerfold.jpg|*Lilium* 'Centerfold'
File:Dwarf Asiatic Lily Hybrid-Lilium 'Matrix'-Offnfopt 4635.JPG|Lilium 'Matrix'


## അവലംബം

വർഗ്ഗം:പുഷ്പങ്ങൾ
വർഗ്ഗം:സപുഷ്പികൾ
വർഗ്ഗം:ലിലിയം
വർഗ്ഗം:കാൾ ലിനേയസ് നാമകരണം ചെയ്തവ
ഗിൽമോറൈസോറസ്

ഹദ്രോസറോയിഡ് കുടുംബത്തിൽ പെട്ട ഒരു ദിനോസർ ആണ് .  അന്ത്യ ക്രിറ്റേഷ്യസ് കാലത്ത് മംഗോളിയയിൽ ആണ്  ജീവിച്ചിരുന്നത്. മൂന്ന് ഉപവർഗങ്ങളെ ഇത് വരെ തിരിച്ചറിഞ്ഞിടുണ്ട്.

## ഫോസ്സിൽ
1923 ൽ ആണ് ഇവയുടെ ഫോസ്സിൽ കണ്ടു കിട്ടുന്നത്. ഒന്നിൽ കുടുതൽ സ്പെസിമെൻ ഫോസ്സിൽ കലർന്ന് കിടന്നതിനാൽ ഇപ്പോഴും ഇവ ഇഗ്ഗുവനഡോൺ ആണോ എന്ന് ഒരു സംശയം നിലനിന്നിരുന്നു . 2010 ലെ പുതിയ പഠനങ്ങൾ ഇവ ഹദ്രോസറോയിഡേ കുടുംബത്തിൽ പെട്ടവ തന്നെ എന്ന് പറയുന്നു.

## ട്യൂമർ
ദിനോസറുകളിൽ വിവിധ തരം ട്യൂമർ ഉണ്ടായിരുന്നതായി സ്ഥിരിക്കരിച്ച ഒരു ദിനോസർ ആണ് ഇവ. നാലു വ്യത്യസ്ത തരം ട്യൂമർ ഇവയുടെ ഫോസ്സിൽ എല്ല്ലുകളിൽ നിന്നും വേർതിരിച്ചു കണ്ടെത്താൻ സാധിച്ചിട്ടുണ്ട്. ജനിതക പ്രശ്നം ആണോ അതോ പാരിസ്ഥിതികമായ കാരണങ്ങൾ ആണോ ഇതിനു പിന്നിൽ എന്ന് അറിയാൻ ഇപ്പോൾ നിവർത്തിയില്ല.

## അവലംബങ്ങൾ

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
സെന്റ് ലോറൻസ് ഉൾക്കടൽ

**സെന്റ് ലോറൻസ് ഉൾക്കടൽ** ലോകത്തിലെ ഏറ്റവും വലിയ അഴിമുഖമാണ്. വടക്കേ അമേരിക്കയിലെ മഹാതടാകങ്ങളിലെ ജലം സെന്റ്‌ ലോറൻസ് നദി വഴി ഇവിടെ വച്ച് അറ്റ്ലാന്റിക് സമുദ്രത്തിൽ പതിക്കുന്നു.ഈ പ്രദേശത്തിന്റെ ആകെ വിസ്തൃതി 236,000 ചതുരശ്ര കിലോമീറ്റർ ആണ്. ഇവിടെ 35,000 ക്യൂബിക് കിലോമീറ്റർ ജലം ഉണ്ട്. ഇവിടെയുള്ള ശരാശരി ആഴം 148 മീറ്റർ ആകുന്നു.
 
## അതിരുകൾ
ലാബ്രഡോർ ഉപദ്വീപിനും ക്യൂബെകിനും വടക്കാണ്‌ ഈ ഉൾക്കടൽ. ന്യൂ ഫൌണ്ട് ഐലാൻഡ്സ് ഈ സമുദ്രത്തിനു കിഴക്കാണ്. നോവ സ്കോട്ടിയ ഉപദ്വീപ് ഈ സമുദ്രത്തിന്റെ തെക്ക് ഭാഗത്താണ്. ഈ ഉൾക്കടലിൽ പതിക്കുന്ന മറ്റു നദികൾ  മിരാമിച്ചി നദി, ഹംബർ നദി തുടങ്ങിയവയാണ്.

## ചരിത്രം
19000 വർഷങ്ങൾക്കു മുന്പ് വരെ ഈ പ്രദേശം പൂർണ്ണമായും  ഒരു മൈൽ വരെ ആഴത്തിൽ  മഞ്ഞിൽ മൂടിയിരുന്നു. ഇത്രയും മഞ്ഞു കര പ്രദേശത്തെ താഴ്ത്തി വയ്ക്കുകയായിരുന്നു.അവസാനം മഞ്ഞ് ഉരുകിയപ്പോൾ അത്രയും ഭാഗത്തെ ഭൂമി ഉയർന്നു വന്നു. അതോടെ ഈ 
പ്രദേശത്തെ ജൈവ വൈവിധ്യം പതിൻമടങ്ങ്‌ വർദ്ധിച്ചു. ആ സമയത്തെ സെന്റ്‌ ലോറന്സ് നദിയിൽ നിന്നും ശുദ്ധ ജല മത്സ്യങ്ങൾ ഇവിടെയ്ക്ക് വന്നു. അറ്റ്ലാന്റിക്കിൽ നിന്നും കടൽ മത്സ്യങ്ങൾ , കടൽ ചേനകൾ ,നക്ഷത്ര മത്സ്യങ്ങൾ, പ്ലാങ്ങ്ടണുകൾ തുടങ്ങിയവയും ഈ അഴിമുഖത്തേക്ക് ദേശാടനം നടത്തി. ആദ്യമായി ഈ പ്രദേശത്ത് വന്നവർ  "മിഗ്-മൌ" ന്റെ മുൻഗാമികൾ ആയിരുന്നു. കാനഡയിലെ തദ്ദേശ വാസികളായ മുക്കുവരായിരുന്നു അവർ. 9000 വർഷങ്ങൾക്കു മുന്പ് വന്ന അവർ ഇന്ന് കാണുന്ന നോവാ സ്കോട്ടിയയിലും ന്യൂ ഫൌണ്ട് ലാന്ഡ് ലും അധിവസിച്ചു .ആ സമയത്ത് അവർ കടൽനായകൾ , സാൽമൺ , തിമിംഗിലങ്ങൾ തുടങ്ങിയവയെ മത്സ്യബന്ധനം നടത്തിയിരുന്നു.

പിന്നീട് വന്ന ഫ്രഞ്ച് , പോർത്തുഗീസ്  , യൂറോപ്യൻ അധിനിവേശകർ നടത്തിയ കണക്കില്ലാത്ത മത്സ്യ ബന്ധനം ഇവിടെയുള്ള ജൈവ സന്തുലനത്തെ മോശമായി ബാധിച്ചു. 

## പാരിസ്ഥിതിക പ്രശ്നങ്ങൾ
ഈ പ്രദേശത്ത് നടക്കുന്ന അമിതമായ മത്സ്യബന്ധനം,  ജൈവസന്തുലനത്തെ  തകരാറിലാക്കിയിട്ടുണ്ട് . ഇവിടെയുള്ള ഓൾഡ്‌ ഹാരി എന്ന സ്ഥലത്ത് പെട്രോളിയം ഖനനം നടത്തുവാൻ തുടങ്ങുകയാണ്. 

## സംരക്ഷിത പ്രദേശങ്ങൾ
ഈ ഉൾക്കടലിലെ സെന്റ്‌ പോൾ ദ്വീപ്‌ , നോവാ സ്കോട്ടിയ എന്നീ പ്രദേശങ്ങൾ കപ്പലുകളുടെ ശവപ്പറമ്പ് എന്നറിയപ്പെടുന്നു. വളരെ അധികം കപ്പൽ അപകടങ്ങൾ നടക്കുന്ന ഇവിടം   കനേഡിയൻ കോസ്റ്റ് ഗാർഡ് ന്റെ നിയന്ത്രണത്തിലാണ് . 

ബോണവെഞ്ച്വർ ദ്വീപ്‌ , മഗ്ദാലെയ്ൻ ദ്വീപ്‌ എന്നിവ ദേശാടന പക്ഷികളുടെ വിഹാര ഭൂമിയാണ്‌. ഇവിടെയുള്ള ദേശാടന പക്ഷിസങ്കേതങ്ങൾ കാനഡ വന്യ ജീവി വകുപ്പിന്റെ ഭരണത്തിൻ കീഴിലാണ്. ഫെഡറൽ കനേഡിയൻ സർക്കാരിന്റെ അധീനതയിലുള്ള ദേശീയ ഉദ്യാനങ്ങളാണു  ഫൊരില്ലൊൺ ദേശീയ ഉദ്യാനം,പ്രിൻസ് എഡ്വാർഡ് ദ്വീപിലെ ദേശീയ ഉദ്യാനം, കോച്ചിബുഗാഗ്   ദേശീയ ഉദ്യാനം തുടങ്ങിയവ .

## അവലംബം

വർഗ്ഗം:ഉൾക്കടലുകൾ
വർഗ്ഗം:അറ്റ്‌ലാന്റിക് സമുദ്രത്തിലെ ഉൾക്കടലുകൾ
ഇന്ദിരഗാന്ധി ഡൽഹി ടെക്നിക്കൽ വനിതാ യൂണിവേഴ്സിറ്റി

ഡൽഹിയിൽ പ്രവർത്തിക്കുന്ന വനിതകൾക്കായുള്ള  സർവകലാശാലയാണ് ഇന്ദിരഗാന്ധി ടെക്നിക്കൽ യൂനിവേഴ്സിറ്റി.  ബി.ടെക്, എം.ടെക്, പിഎച്ച്.ഡി കോഴ്സുകളുണ്ട്. 2013ൽ ഡൽഹി സർക്കാർ ആരംഭിച്ച യൂനിവേഴ്സിറ്റിയിൽനിലവിൽ 1500 വിദ്യാർഥികൾ പഠിക്കുന്നുണ്ട്.  
## ബി.ടെക് പ്രോഗ്രാമുകൾ
*കമ്പ്യൂട്ടർ സയൻസ് ആൻഡ് എൻജിനീയറിങ്
* ഇലക്ട്രോണിക്സ് ആൻഡ് കമ്യൂണിക്കേഷൻ എൻജിനീയറിങ്
* മെക്കാനിക്കൽ ആൻഡ് ഓട്ടോമേഷൻ എൻജിനീയറിങ്
* ഇൻഫർമേഷൻ ടെക്നോളജി. 
## എം.ടെക് (പാർട്ട്ടൈം)
*ഇലക്ട്രോണിക്സ് ആൻഡ് കമ്യൂണിക്കേഷൻ എൻജിനീയറിങ്. 
## പിഎച്ച്.ഡി
*നാനോ ടെക്നോളജി ആൻഡ് എൻവയൺമെൻറൽ സയൻസ്
*കമ്പ്യൂട്ടർ സയൻസ് ആൻഡ് എൻജിനീയറിങ്
*ഇലക്ട്രോണിക്സ് ആൻഡ് കമ്യൂണിക്കേഷൻ എൻജിനീയറിങ്
*ഇൻഫർമേഷൻ ടെക്നോളജി
*മെക്കാനിക്കൽ ആൻഡ് ഓട്ടോമേഷൻ എൻജിനീയറിങ്
*കമ്പ്യൂട്ടർ ആപ്ലിക്കേഷൻ. 
## അവലംബം

## പുറം കണ്ണികൾ
*വെബ്സൈറ്റ് 

വർഗ്ഗം:ഡെൽഹിയിലെ സർവകലാശാലകൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് ക്രാഫ്റ്റ് ആൻഡ് ഡിസൈൻ

കരകൗശല മേഖലയിലെ വിദഗ്ദ്ധരെ വാർത്തെടുക്കുന്നതിന് രാജസ്ഥാൻ സർക്കാർ ജയ്പൂരിൽ സ്ഥാപിച്ച സ്ഥാപനമാണ് **ഇന്ത്യൻ ഇൻസ്റ്റിറ്റ്യൂട്ട് ഓഫ് ക്രാഫ്റ്റ് ആൻഡ് ഡിസൈൻ**(ഐ.ഐ.സി.ഡി). പൊതു-സ്വകാര്യ മേഖലാ സംയുക്ത സംരംഭമായാണിത് പ്രവർത്തിക്കുന്നത്. കരകൗശല പഠനരംഗത്ത് മികച്ച സൗകര്യങ്ങൾ ഇവിടുണ്ട്.  
## കോഴ്സുകൾ
*പ്ളസ് ടു. അടിസ്ഥാന യോഗ്യതയായുള്ള നാലുവർഷ കാലാവധിയുള്ള (എട്ട് സെമസ്റ്റർ) ഡിപ്ളോമ ഇൻ ക്രാഫ്റ്റ് ഡിസൈൻ എന്ന പേരിലാണ് ബിരുദ കോഴ്സ്. ഇതിന്റെ വിവിധ സ്പെഷലൈസേഷനുകളും ലഭ്യമാണ്. യോഗ്യത: 
#സോഫ്റ്റ് മെറ്റീരിയൽ ആപ്ളിക്കേഷൻ (20 സീറ്റ്) 
# ഹാർഡ് മെറ്റീരിയൽ ആപ്ളിക്കേഷൻ (20 സീറ്റ്)
#ഫയേർഡ് മെറ്റീരിയൽ ആപ്ളിക്കേഷൻ (20 സീറ്റ്)

*പി.ജി പ്രഫഷനൽ ഡിപ്ളോമ ഇൻ ക്രാഫ്റ്റ് ഡിസൈൻ. (രണ്ടുവർഷ കാലാവധി(നാലു സെമസ്റ്റർ) )
*യോഗ്യത: ആർകിടെക്ചർ, ഡിസൈൻ, ഫാഷൻ, ഫൈൻ ആർട്സ്, ഹോം സയൻസ് ഇൻ ടെക്സ്റ്റൈൽസ് ആൻഡ് ക്ളോത്തിങ് എന്നിവയിൽ അംഗീകൃത സ്ഥാപനത്തിൽനിന്ന് ബിരുദം അല്ളെങ്കിൽ പ്ളസ്ടു പാസായ ശേഷം അഞ്ചു വർഷം പരമ്പരാഗത കരകൗശല ശാലയിൽ പ്രവൃത്തിപരിചയമുള്ളവർ - See more at: http://www.madhyamam.com/education/node/1786#sthash.Wf9w7pl9.dpuf
ഇതിന്റെ വിവിധ സ്പെഷലൈസേഷനുകൾ
#സോഫ്റ്റ് മെറ്റീരിയൽ ആപ്ളിക്കേഷൻ (20 സീറ്റ്) 
# ഹാർഡ് മെറ്റീരിയൽ ആപ്ളിക്കേഷൻ (20 സീറ്റ്)
#ഫയേർഡ് മെറ്റീരിയൽ ആപ്ളിക്കേഷൻ (20 സീറ്റ്)
## സർട്ടിഫിക്കറ്റ് പ്രോഗ്രാമുകൾ
*ഫൗണ്ടേഷൻ കോഴ്സ് ഇൻ ഫാഷൻ ആൻഡ് ഡിസൈൻ.
*ക്രാഫ്റ്റ് ആൻഡ് ഡിസൈൻ ടെക്നിക്
*ക്രാഫ്റ്റ് മാനേജ്മെൻറ് ആൻഡ് എൻറർപ്രണർഷിപ്. 
## അവലംബം

## പുറം കണ്ണികൾ
*വെബ്സൈറ്റ്

വർഗ്ഗം:കരകൗശലം
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങൾ
ദ ബ്ലൂ ലഗൂൺ

1980 ൽ പുറത്തിറങ്ങിയ ഹോളീവുഡ്‌ ചലച്ചിത്രം ആണ്‌ **'ദ ബ്ലൂ ലഗൂൺ**'.റന്റാൽ ക്ലീസർ ആണ്‌ സംവിധായകൻ.

## പ്രമേയം
ശാന്തസമുദ്രത്തിലെ ഒരു മനുഷ്യവാസമില്ലാത്ത ദ്വീപിൽ അകപ്പെടുന്ന ഒരു ആൺകുട്ടിയുടെയും പെൺകുട്ടിയുടെയും കഥയാണ്‌ ഈ സിനിമ പറയുന്നത്‌... ..കാലം മുന്നോട്ട്‌ പോകവെ ഇരുവരും ആ വിജന ദ്വീപിൽ സന്തോഷമായി ജീവിക്കാൻ പഠിക്കുന്നു.കുട്ടികൾ ബാല്യവും കൗമാരവും കടന്ന് യൗവനത്തിലെത്തുമ്പോൽ സിനിമ വഴിത്തിരിവിലേക്ക്‌ പ്രവേശിക്കുന്നു.

## അഭിനേതാക്കൾ
*ബ്രൂക്ക് ഷീൽഡ്സ് as Emmeline Lestrange
*Christopher Atkins as Richard Lestrange
*Leo McKern as Paddy Button
*William Daniels as Arthur Lestrange
*Elva Josephson as Young Emmeline
*Glenn Kohan as Young Richard
*Alan Hopgood as Captain
*Gus Mercurio as Officer
*Bradley Pryce as Little Paddy
*Chad Timmermans as Infant Paddy

## ബഹുമതികൾ
:**Nominee:** Academy Award for Best Cinematography - Néstor Almendros
:**Nominee:** Saturn Award - Best Fantasy Film
:**Nominee:** Golden Globe Award, New Star of the Year - Christopher Atkins
***[[1st Golden Raspberry Awards|1st Golden Raspberry Award]]**
:**Won:** Worst Actress (Brooke Shields)
***[[Young Artist Award]]s**
:**Nominee:** Best Major Motion Picture - Family Entertainment
:**Nominee:** Best Young Motion Picture Actor - Christopher Atkins
:**Nominee:** Best Young Motion Picture Actress - Brooke Shields

## അവലംബം

## പുറം കണ്ണികൾ
*
*
*
*

വർഗ്ഗം:ഹോളിവുഡ് ചലച്ചിത്രങ്ങൾ
ഇ.എൻ. ഷീജ

മലയാള സാഹിത്യകാരിയാണ് E**. N.ഷീജ**.. 
## ജീവിതരേഖ
മലപ്പുറം സ്വദേശിയായ   ആരോൺ

ഇരുമ്പുഴി ഗവ ഹൈസ്കൂൾ അധ്യാപികയാണ്. യുറീക്കയുടെ പത്രാധിപരായിരുന്നു.ഇപ്പോൾ യുറീക്ക പത്രാധിപ സമിതി അംഗമാണ് . അമ്മുവിന്റെ സ്വന്തം ഡാർവിൻ എന്ന കൃതിക്ക് സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2011ലെ പുരസ്കാരം ലഭിച്ചിട്ടുണ്ട്. പുസ്തകങ്ങൾ തമിഴിലേക്കും മൊഴിമാറ്റിയിട്ടുണ്ട്. 
## കൃതികൾ
*അമ്മുവിന്റെ സ്വന്തം ഡാർവിൻ
*കുഞ്ഞിക്കിളി
*നീലീടെ വീട്
*തീവണ്ടിക്കൊതികൾ 
*ആനയുടേയും അണ്ണാരക്കണ്ണൻറേയും കഥ
*വാലു പോയ കുരങ്ങൻറെ കഥ
*വെയിലിനുമുണ്ടേ നിറമുള്ള ചിറകുകൾ
*അങ്ങനെയാണ് മുതിരയുണ്ടായത്
*ചെറിയ ഋതുവും വലിയ ലോകവും
*അമ്മമണമുള്ള കനിവുകൾ
## പുരസ്കാരങ്ങൾ
*സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ പുരസ്കാരം (2011)
*കേരള വിദ്യാഭ്യാസ വകുപ്പിൻറെ പ്രൊഫ ജോസഫ് മുണ്ടശ്ശേരി അവാർഡ് ( 2009)
*അധ്യാപക ലോകം സാഹിത്യ അവാർഡ് ( 2019)
*ബാലസാഹിത്യ ഇൻസ്റ്റിറ്റ്യൂട്ട് അവാർഡ് ( 2020 )
*വി.സി.ബാലകൃഷ്ണപ്പണിക്കർ സ്മാരക പുരസ്കാരം ( 2016)

## അവലംബം


വർഗ്ഗം:മലയാള ബാലസാഹിത്യകാരന്മാർ
സരോജിനി വരദപ്പൻ

തമിഴ്നാടിൽ നിന്നുള്ള സാമൂഹ്യപ്രവർത്തകയാണ് **സരോജിനി വരദപ്പൻ** (സെപ്റ്റംബർ 21, 1921 − 17 ഒക്ടോബർ 2013).
## ജീവിതരേഖ
തമിഴ്നാട് മുഖ്യമന്ത്രിയായിരുന്ന എം. ഭക്തവത്സലത്തിന്റെ മകളായി 1921 സെപ്റ്റംബർ 21ന് മദ്രാസിൽ ജനിച്ചു. സരോജിനി ജനിക്കുമ്പേൾ അച്ഛൻ മദ്രാസ് ലോ കോളേജിൽ പഠിക്കുകയായിരുന്നു. ശിവസ്വാമി ഗേൾസ് സ്ക്കൂളിൽ ഒൻപതാം ക്ലാസ് വരെ പഠിച്ചു. പക്ഷേ പലയിടത്തു നിന്നും ഹിന്ദി പഠിച്ചു.
വരദപ്പനെ വിവാഹം ചെയ്തു. സരോജിനിക്ക് 21 വയസുണ്ടായിരിക്കുമ്പോൾ ക്വിറ്റ് ഇന്ത്യ സമരത്തിൽ അച്ഛനെ അറസ്റ്റ് ചെയ്തു. 2 വർഷത്തിനു ശേഷം പുറത്തു വന്നു.
മൈസൂർ യൂണിവേവ്സിറ്റിയിൽ നിന്നും പൊളിറ്റിക്കൽ സയൻസിന് ബിരുദം നേടി. മദ്രാസ് യൂണിവേഴ്സിറ്റിയിൽ നിന്നും എം. എയും പാസായിട്ടുണ്ട്. തന്റെ 80-ആം വയസിൽ പി.എച്ച്. ഡി നേടി. തന്റെ 92-ആം വയസിൽ, 2013 ഒക്ടോബർ 17 അന്തരിച്ചു.
## സംഗീതം
പരൂർ സുന്ദരത്തിൽ നിന്നും സംഗീതം അഭ്യസിച്ചു. കോൺഗ്രസ് മീറ്റിംഗുകളിൽ പാടിയിട്ടുണ്ട്.
## സാമൂഹ്യ പ്രവർത്തനങ്ങൾ
തന്റെ ചെറിയ പ്രായത്തിൽ തന്നെ സാമൂഹ്യ പ്രവർത്തനങ്ങളിൽ ഏർപ്പെട്ടിരുന്നു. സരോജിനിയുടെ അമ്മ വുമൺസ് ഇന്ത്യ അസോസിയേഷനിൽ അംഗമായിരുന്നു. വുമൺസ് ഇന്ത്യ അസോസിയേഷന്റെ പ്രസിഡന്റായിരുന്നു സരോജിനി. 35 വർഷം ഇന്ത്യൻ റെഡ് കോൺഗ്രസ് സൊസൈറ്റിയിൽ അംഗമായിരുന്നു.
## പുരസ്കാരങ്ങൾ
*പത്മശ്രീ (1973)
*പത്മഭൂഷൺ (2009)
*ജൻകിദേവി ബജാജ് അവാർഡ് (2004)
## അവലംബം


വർഗ്ഗം:1921-ൽ ജനിച്ചവർ
വർഗ്ഗം:സെപ്റ്റംബറിൽ ജനിച്ചവർ
വർഗ്ഗം:സെപ്റ്റംബർ 21-ന് ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഒക്ടോബറിൽ മരിച്ചവർ
വർഗ്ഗം:ഒക്ടോബർ 17-ന് മരിച്ചവർ
വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
കെ. വേലപ്പൻ

മലയാളപത്രപ്രവർത്തകനും സിനിമാനിരൂപകനുമായിരുന്നു **കെ. വേലപ്പൻ** (12 മേയ് 1949 - 15 ജൂലൈ 1992).
## ജീവിതരേഖ
തിരുവനന്തപുരത്തു ഓമന–കൃഷ്ണൻ നായർ ദമ്പതിമാരുടെ പുത്രനായി ജനിച്ചു. ഭാഷാശാസ്ത്രത്തിൽ എം.എ. ബിരുദം നേടി, കേരള സർവ്വകലാശാല ഓഫീസിൽ ഗുമസ്ത­നായി ജോലി നോക്കി. കലാകൗമുദി വാരികയിൽ ലേഖനങ്ങളെഴുതി പത്രപ്രവർത്തനരംഗത്ത് പ്രവേശി­ച്ചു. 1984-ൽ കലാകൗമുദി വാരികയിൽ സ്ഥിരം ജീവക്കാരനായി ചേർന്നു. ആസ്ത്മാ രോഗിയായിരുന്ന വേലപ്പൻ 1992 ജൂലൈ 15-ന് ഹൃദയാഘാതം മൂലം മരണമടഞ്ഞു.
മരണാനന്തരം വേലപ്പന്റെ ചലച്ചിത്രലേഖനങ്ങളെല്ലാം സമാഹരിച്ച് സിനിമയും സമൂഹവും എന്ന പേരിൽ പ്രസിദ്ധീ­കരിച്ചു. ഈ പുസ്തകത്തിന് 1994-ലെ മികച്ച ചലച്ചിത്രകൃതിക്കുള്ള കേരളസംസ്ഥാന ഫിലിം അവാർഡും ഫിലിം ക്രിട്ടിക് അവാർഡും കിട്ടുകയുണ്ടായി. വയനാട്ടിലെ ഗോത്രവർഗ്ഗങ്ങൾ സംസാരിക്കുന്ന ഭാഷയെക്കുറിച്ച് എഴുതിയ ആദി­വാസികളും ആദി­വാസി ഭാഷകളും എന്ന പുസ്തകത്തിന് 1994-ൽ കേരളസാഹിത്യ അക്കാദമി അവാർഡ് ലഭിച്ചു.
## കൃതികൾ
*സിനിമയും സമൂഹവും 
*ആദി­വാസികളും ആദി­വാസി ഭാഷകളും
## പുരസ്കാരങ്ങൾ
*1994-ൽ കേരളസാഹിത്യ അക്കാദമി അവാർഡ്
*കേരളസംസ്ഥാന ഫിലിം അവാർഡ്
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
വർഗ്ഗം:കേരള സർവ്വകലാശാലയിലെ അദ്ധ്യാപകർ
വർഗ്ഗം:കേരള സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:മലയാളം പത്രപ്രവർത്തകർ
വർഗ്ഗം:1949-ൽ ജനിച്ചവർ
ഉമേഷ് ചള്ളിയിൽ

കേരളത്തിലെ ജെ.എസ്.എസ്. നേതാവും മുൻ എം.എ.എൽ.യുമാണ് **ഉമേഷ് ചള്ളിയിൽ**. 

## തിരഞ്ഞെടുപ്പുകൾ

## വിവാദങ്ങൾ
2001-ൽ കൊടുങ്ങല്ലൂർ നിയമസഭാമണ്ഡലത്തിൽ നിന്ന് വിജയിച്ച സമയത്ത് ശ്രീനാരായണഗുരുവിന്റെ നാമത്തിൽ സത്യപ്രതിജ്ഞയെടുത്തത് വിവാദമാവുകയും ഇതിന്റെ പേരിൽ കോടതി നടപടികളുണ്ടാവുകയും ചെയ്തിരുന്നു 

## കുടുംബം

## പുറത്തേക്കുള്ള കണ്ണികൾ
## അവലംബം


വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ജെ.എസ്.എസ്. നേതാക്കൾ
കെ.സി.എം. മേത്തർ

കേരളത്തിലെ കോൺഗ്രസ് (ഐ.) നേതാവും മുൻ എം.എ.എൽ.യുമാണ് **കെ.സി.എം. മേത്തർ**. 

## തിരഞ്ഞെടുപ്പുകൾ

## അവലംബം


വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ഡോക്ട്രീന ക്രിസ്തം എൻ ലിൻഗ്വാ മലബാർ തമുൾ

വിശുദ്ധ ഫ്രാൻസിസ് സേവ്യർ പോർച്ചുഗീസ് ഭാഷയിൽ  എഴുതിയ കൃതിയുടെ തമിഴ് വിവർത്തനമാണ് **ഡോക്ട്രീന ക്രിസ്തം എൻ ലിൻഗ്വാ മലബാർ തമുൾ**. 1578ൽ ഈ തമിഴ് കൃതി കൊല്ലത്തു നിന്ന് പ്രസിദ്ധീകരിച്ചു. ഭാരതീയ ഭാഷകളിലൊന്നിന്റെ തനതായ ലിപി ഉപയോഗിച്ച് ആദ്യമായി അച്ചടിച്ച കൃതിയാണിത്. തമ്പിരാൻ വണക്കം എന്നും ഈ കൃതിയെ പരാമർശിക്കാറുണ്ട്.
## പരിഭാഷ
ഈശോസഭാംഗങ്ങളായ ഫാ. ഹെൻറിക് ഹെൻറിക്കസ്, ഫാ. മാനുവൽ സാൻ പെദ്രോയുമാണ് പരിഭാഷകർ. ആകെ 16 താളുകളാണ് പുസ്തകത്തിൽ ഉള്ളത്. കമപഞ്ഞീയ തെചെസ്യ വകൈയിലെ നെടിരിക് പാതിരിയാൽ തമിഴിലെ പിരുത്തെഴുതിണ തമ്പിരാൻ വണക്കം എന്നാണു പുസ്തകത്തിന് വൈദികർ നൽകിയിട്ടുള്ള പേര്.  
## അവലംബം

## പുറം കണ്ണികൾ
http://clio.columbia.edu/catalog/8876662

വർഗ്ഗം:തമിഴ് സാഹിത്യം
വിക്രം ഗോഖ്‌ലെ

മികച്ച നടനുള്ള ദേശീയപുരസ്കാര ജേതാവാണ് **വിക്രം ഗോഖ്‌ലെ** (30 ഒക്ടോബർ 1940). മറാത്തി ചത്രങ്ങളിലാണ് അഭിനയിക്കുന്നത്.
## ജീവിതരേഖ
ഒരു ചലച്ചിത്ര കുടുംബമാണ് ഗോഖ്ലെയുടേത്. മലയാളത്തിലെ ആദ്യ കാല ചലച്ചിത്രനടിയാണ് ഗോഖ്ലെയുടെ മുത്തശ്ശി ദുർഗാബായ് കമത്. ദാദാസാഹിബ് ഫാൽക്കെ സെവിധാനം ചെയ്ത മോഹിനി ഭസ്മാസുർ എന്ന ചിത്രത്തിൽ ദുർഗാബായ് പാർവതിയായി അഭിനയിച്ചു. 70ൽ അദികം ചിത്രങ്ങലിൽ അഭിനയിച്ച ചന്ദ്രകാന്ത് ഗോഖ്ലെയുടെ മകനായി 1940 ഒക്ടോബർ 30ന് ജനിച്ചു.‌ ഒരു സാമൂഹ്യപ്രവർത്തകൻ കൂടിയാണ് ഗോഖ്‌ലെ.
## അഭിനയിച്ച ചലച്ചിത്രങ്ങൾ
*ദുസ്രി ഖോസ്റ്റ്
*അബ് താക്ക് ഛപ്പാൻ 2
*മിഷൻ 11 ജൂലൈ
*ആഗ്ഹാത്
*ദേ ദാന ദാൻ
*ലൈഫ് പാർട്നർ
*സമ്മർ
*ഭൂൽ ഭുലൈയ
*ഗൾഫ്ല
*ലക്കി: നോ ടൈം ഫോർ ലൗ
*കിസ്നാ: ദി വാറിയർ പോയറ്റ് (2005)
*ഹേയ് റാം
*ബദ്മാഷ്
*ഷാം ഖൻഷാം
*ആന്ദോളൻ
## സീരിയലുകൾ
*ജീവൻ സാതി
*വീരുധ്
*സഞ്ജീവനി
*അൽപവിരം
*അഗ്നിഹോത്ര
## പുരസ്കാരങ്ങൾ
*മികച്ച നടനുള്ള ദേശീയപുരസ്കാരം (ഇർ‌ഫാൻ ഖാനോടൊപ്പം - 2013)
## അവലംബം

*Vikram Gokhale Short Bio and Recent Work
## പുറം കണ്ണികൾ

* Vikram Gokhale, website 
*Filmography from Internet Movie Database.

വർഗ്ഗം:1940-ൽ ജനിച്ചവർ
വർഗ്ഗം:ഒക്ടോബർ 30-ന് ജനിച്ചവർ
വർഗ്ഗം:മികച്ച നടനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മറാഠി ചലച്ചിത്രനടന്മാർ
പുത്തൻ വീട്

സോമ ഫിലിംസിനു വേണ്ടി കെ. സുകുമാരൻ നായർ സംവിധാനം ചെയ്ത് സോമ ഫിലിംസ് അവതരിപ്പിച്ച മലയാളചലച്ചിത്രമാണ് **പുത്തൻ വീട്**.  ഡിന്നി ഫിലിംസ് വിതരണം ചെയ്ത ഈ ചിത്രം 1971 ഒക്ടോബർ 29-ന് പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*ഷീല
*ജയഭാരതി	
*ടി.ആർ. ഓമന
*ടി.എസ്. മുത്തയ്യ	
*അടൂർ ഭവാനി	
*ബഹദൂർ	
*കൊട്ടാരക്കര ശ്രീധരൻ നായർ
*എസ്.പി. പിള്ള
*വീരൻ

## പിന്നണിഗായകർ
*കെ.ജെ. യേശുദാസ് 
*എസ്. ജാനകി 
*കമുകറ പുരുഷോത്തമൻ
*എം.ജി. രാധാകൃഷ്ണൻ
*പി. സുശീലാദേവി

## അണിയറയിൽ
*സംവിധാനം - കെ. സുകുമാരൻ നായർ
*ബാനർ - സോമ ഫിലിംസ്
*കഥ, തിരക്കഥ, സംഭാസണം - കെ.ജി. സേതുനാഥ്
*ഗാനരചന - വയലാർ
*സംഗീതം - എം.എസ്. ബബുരാജ്

## ഗാനങ്ങൾ
*ഗാനരചന - വയലാർ രാമവർമ
*സംഗീതം - എം.എസ്. ബാബുരാജ്

## അവലംബം

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
വർഗ്ഗം:വയലാറിന്റെ ഗാനങ്ങൾ